cyanic-selkie/wikianc huggingface dataset:
കെ.എൻ. അനന്തപത്മനാഭൻ
മുൻ കേരള രഞ്ജി ടീം ക്യാപ്റ്റൻ ആണ്''' കെ.എൻ. അനന്തപത്മനാഭൻ എന്നറിയപ്പെടുന്ന കരുമനശ്ശേരി നാരായണയ്യർ അനന്തപത്മനാഭൻ'''. നിലവിൽ ഇദ്ദേഹം രാജ്യാന്തര ക്രിക്കറ്റ് കൗൺസിലിൻ്റെ (ഐസിസി) അംപയർമാരുടെ ഇൻ്റർനാഷണൽ പാനലിൽ ഉൾപ്പെട്ടിട്ടുണ്ട്. ഈ പദവിയിലെത്തുന്ന നാലാമത്തെ ഇന്ത്യാക്കാരനാണ്. തിരുവനന്തപുരം സ്വദേശിയായ അനന്തൻ ഐ പി എല്ലിലും അംപയറായിട്ടുണ്ട്.
കേരള രഞ്ജി ടീമിലെ മികച്ച താരങ്ങളിലൊന്നായിരുന്ന അനന്തപത്മനാഭൻ ലെഗ് സ്പിന്നറും ബാറ്റ്സ്മാനും ആയിരുന്നു.
പ്ലൂതം (ഛന്ദഃശാസ്ത്രം)
ഭാരതീയ ഭാഷകളിലെ അക്ഷരങ്ങളെ ഉച്ചാരണത്തിനെടുക്കുന്ന സമയം ആധാരമാക്കി മൂന്നായി ഭാഗിച്ചിരിക്കുന്നതിൽ ഒന്നാണ് പ്ലൂതം. സംസ്‌കൃതം ഭാഷയിലാണ് ഇത്തരത്തിൽ വിഭജിച്ചിട്ടുള്ളത് എങ്കിലും ഭാരതത്തിലെ എല്ലാവിധ ഭാഷകളിലും ഇവ നിലനിൽക്കുന്നുണ്ട്. ദക്ഷിണ ഭാരത ഭാഷകളിൽ ഇവയുടെ ഉപയോഗം വളരെ കൂടുതലാണ് സംസാരത്തിൽ. അക്ഷരങ്ങളുടെ ഉച്ചാരണകാലത്തെ മാത്ര എന്നാണ് പറയുന്നത്. ഉച്ചരിക്കാൻ മൂന്ന് മാത്രകൾ വേണ്ട അക്ഷരം പ്ലൂതം ആകുന്നു. ദീർഘത്തിലും ദീർഘിയ്ക്കുന്ന ദീർഘാക്ഷരങ്ങളെല്ലാം പ്ലൂതമാണ്. ദീർഘക്ഷരങ്ങൾ സാധാരണയായി ഗുരുവായിരിക്കും. എന്നാൽ ദീർഘാക്ഷരത്തിനു പുറകേ വരുന്ന എന്തും അതിനെ പ്ലൂതമാക്കി മാറ്റുന്നു. ആാ,ഔ,ഐ
സൂചകചിഹ്നം
മലയാളത്തിൽ, ഒരു അക്ഷരം പ്ലൂതം എന്ന് കാണിക്കാൻ ആ അക്ഷരത്തിനുമുകളിലായി വലത്താക്കായി ഔ രേഖ (ൗ) അല്ലെങ്കിൽ ദൃർഘ സ്വരം ഉപയോഗിക്കുന്നു.
സലോമെ മെലിയ
ജോർജ്ജിയക്കാരിയായ ചെസ് കളിക്കാരിയാണ് സലൊമെ മെലിയ (English: Salome Melia (Georgian: სალომე მელია) ചെസ് കളിയിലെ പ്രാവീണ്യം അനുസരിച്ച് ലോക ചെസ് ഫെഡറേഷൻ - എഫ് ഐ ഡി ഇ - നൽകുന്ന അന്താരാഷ്ട മാസ്റ്റർ (ഐഎം), വിമൻ ഗ്രാന്റ് മാസ്റ്റർ (ഡബഌു.ജി.എം) പദവികൾക്ക് അർഹയായിട്ടുണ്ട് സലൊമെ മെലിയ. 2015ൽ ചെങ്ഡുവിൽ നടന്ന ലോക വനിതാ ചെസ് ചാംപ്യൻഷിപ്പിൽ ജോർജ്ജിയയ്ക്ക് വേണ്ടി സ്വർണ മെഡൽ നേടിയ ടീ്മിൽ അംഗമായിരുന്നു. 2004ലും 2005ലും 18 വയസ്സിന് താഴെയുള്ള പെൺകുട്ടികളുടെ യൂറോപ്യൻ ചാംപ്യൻഷിപ്പിൽ വിജയിയായി. യൂറോപ്യൻ ഇൻ്ഡിവിജ്വൽ വനിതാ ചെസ് ചാംപ്യൻഷിപ്പിൽ 2013ൽ സ്വർണ്ണവും 2014ൽ വെങ്കല മെഡലും നേടി. 2008ലും 2010ലും ജോർജ്ജിയൻ വനിതാ ചെസ് ചാംപ്യൻഷിപ്പിൽ വിജയിയായിട്ടുണ്ട്.
ജനനം
ജോർജ്ജിയയിലെ ഏറ്റവും വലിയ രണ്ടമാത്തെ നഗരമായ ബടൂമിയിൽ 1987 ഏപ്രിൽ 14ന് ജനിച്ചു.
റിലേ ഓട്ടം
ഒരു ടീം ആയി മത്സരിക്കുന്ന ഒരേ ഒരു ട്രാക്ക് ആൻഡ്‌ ഫീൽഡ് ഇനമാണ് റിലേ. സാധാരണ ഒരു ടീമിൽ നാല് അംഗങ്ങളാണ് ഉണ്ടാവുക. ടീമിലെ എല്ലാ അംഗങ്ങളും ഒരു നിശ്ചിത ദൂരം (ലാപ്പ്) ഓടി ബാറ്റൺ അടുത്ത അംഗത്തിന് കൈമാറും, ബാറ്റൺ കിട്ടിയതിനു ശേഷം അടുത്ത ഓട്ടക്കാരൻ അവരുടെ ലാപ് ഓടിത്തുടങ്ങും. നിശ്ചയിക്കപ്പെട്ടിട്ടുള്ള പ്രത്യേക സ്ഥലത്ത് വെച്ചാണ് ബാറ്റൺ കൈമാറേണ്ടത്.
ഒരു ടീം അംഗം നിശ്ചിത ദൂരം ഓടിയില്ലെങ്കിലോ ബാറ്റൺ കൈമാരുന്നതിലെ പാകപ്പിഴയോ അല്ലെങ്കിൽ ബാറ്റൺ കയ്യിൽനിന്നു വീണു പോവുകയോ ചെയ്‌താൽ മത്സരത്തിൽ നിന്നും അയോഗ്യരായി കണക്കാക്കും.
രണ്ടു തരം റിലേ മത്സരങ്ങളാണ് സാധാരണയായി ഉണ്ടാവാറുള്ളത് - 4X100 മീറ്റർ റിലേയും 4X400 മീറ്റർ റിലേയും. ഇതിൽ 4X100 മീറ്റർ റിലേയുടെ നിയമങ്ങൾ കുറച്ചുകൂടി കർശനമാണ്.
വർഗ്ഗം:കായികമത്സരങ്ങൾ
ഉച്ചാരണസ്ഥാനം
മലയാളം ഭാഷ പിന്തുടരുന്നത് മറ്റ് ഇന്ത്യൻ ഭാഷകളെ പോലെ തന്നെ സംസ്‌കൃത പാണിനീയം ആണെങ്കിലും മലയാളത്തിൽ സംസ്‌കൃതം ഭാഷകളെക്കാളും അക്ഷരങ്ങൾ വർണ്ണങ്ങളായി നിലനിൽക്കുന്നുണ്ട്. തമിഴിലും തൊൽക്കാപ്പിയം മുതലായ വ്യാകരണ നൂലുകൾ രചിക്കപ്പെട്ടിട്ടുണ്ടെങ്കിലും ഇപ്പോൾ പൊതുവായും ഇന്ത്യ മുഴുക്കെ പാലിച്ചു പോരുന്നത് സംസ്‌കൃത പാണിനീയ ഉച്ചാരണ രീതി തന്നെയാണ്. ലീലാതിലക കാരനും കേരള പാണിനിയും ഇവയെല്ലാം പരാമർശിക്കുന്നുമുണ്ട്.
കണ്ഠ്യം
കണ്ഠത്തിൽ അഥവാ തൊണ്ടയിൽ വെച്ച് നിശ്വാസവായു തടസ്സപ്പെടുന്ന രീതി. ഉദാഹരണം:ക,ഖ,ഗ,ഘ,ങ,അ
അഗ്രസ്വരങ്ങൾ
വായ്ക്കുള്ളിൽ പല്ല് ഉറച്ചു നിൽക്കുന്ന ഭാഗത്ത് നാക്ക് വെച്ച് പലക്രമത്തിൽ ഉച്ചരിക്കുന്ന സ്വരങ്ങൾ അഗ്രസ്വരങ്ങൾ എന്നറിയപ്പെടുന്നു. ഉദാഹരണം. ഇ,എ
താലവ്യം
ഉച്ചാരണകരണമായ നാവ് താലുപ്രദേശത്ത് സ്പർശിച്ചു (അണ്ണാക്കിൽ വച്ച് നിശ്വാസവായു തടസ്സപ്പെടുത്തുന്നു) വായുപ്രവാഹത്തെ തടഞ്ഞുച്ചരിക്കുന്ന ഭാഷണശബ്ദം. ഉദാഹരണം: ച, ഛ, ജ, ഝ, ഞ, ഇ, ശ, യ
മൂർദ്ധന്യം
മൂർദ്ധാവ് അഥവാ മുകളിലത്തെ അണകൾക്ക് മദ്ധ്യേ ഉള്ള വായുടെ മേൽത്തട്ട് ഇവിടെവെച്ച് നിശ്വാസവായു തടസ്സപ്പെടുന്നു. ഉദാഹരണം: ട,ഠ,ഡ,ഢ,ണ,ഋ,ഷ
വർത്സ്യം
മൂർദ്ധന്യത്തിനും ദന്ത്യത്തിനും ഇടയിലുള്ള ഭാഗത്തുവച്ച് നാവുകൊണ്ട് വായു തടഞ്ഞുനിർത്തപ്പെടുന്നു. ​ഉദാഹരണം: ര,ല, ഴ, റ്റ, ഌ
ദന്ത്യം
ദന്തത്തിൽ അഥവാ പല്ലിൽ വച്ച് വായുവിൻറെ പ്രവാഹത്തിന് തടസ്സം നേരിടുന്നു. ഉദാഹരണം:ത,ഥ,ദ,ധ,ന
ഓഷ്ഠ്യം
ഓഷ്ഠ്യത്തിൽ വച്ച് ചുണ്ടിൽ വായു തടസ്സപ്പെടുത്തുന്നു ഉദാഹരണം: പ,ഫ,ബ,മ,ഉ,വ
രാജസ്ഥാനി ഭാഷ
ഇന്ത്യയിലെ രാജസ്ഥാൻ, ഹരിയാന, പഞ്ചാബ്, ഗുജറാത്ത്, മദ്ധ്യപ്രദേശ് എന്നിവിടങ്ങളിൽ സംസാരിച്ചു വരുന്ന ഒരു കൂട്ടം ഇന്തോ-ആര്യൻ ഭാഷകളെയാണ് രാജസ്ഥാനി (Devanagari: राजस्थानी) എന്ന് വിളിക്കുന്നത്. പാകിസ്താൻ പ്രവിശ്യകളായ സിന്ധ്, പഞ്ചാബ് എന്നിവിടങ്ങളിലും രാജസ്ഥാനി സംസാരിക്കുന്നവരുണ്ട്. അടുത്തു കിടക്കുന്ന ഭാഷകളായ പഞ്ചാബി, ഹിന്ദി എന്നിവയിൽ നിന്ന് വ്യത്യാസമുണ്ടെങ്കിലും രാജസ്ഥാനിയ്ക്ക് ഇവയുമായുള്ള പ്രകടമായ സമാനതയും മറ്റു രാഷ്ട്രീയ കാരണങ്ങളാലും അവ തമ്മിൽ പരസ്പരം കൂട്ടിക്കുഴയ്ക്കപ്പെടുത്താറുണ്ട്.
പുറത്തേക്കുള്ളകണ്ണികൾ
വർഗ്ഗം:ഇന്ത്യയിലെ ഭാഷകൾ വർഗ്ഗം:പാകിസ്താനിലെ ഭാഷകൾ വർഗ്ഗം:രാജസ്ഥാനിലെ ഭാഷകൾ വർഗ്ഗം:രാജസ്ഥാനി സാഹിത്യം വർഗ്ഗം:ഇന്തോ-ആര്യൻ ഭാഷകൾ
സ്റ്റാൻഡേർഡ് ടെമ്പ്ലേറ്റ് ലൈബ്രറി (സി++)
സി++ പ്രോഗ്രാമിങ് ഭാഷയിലെ പ്രധാനപ്പെട്ട ഒരു ഭാഗം ആണ് എസ്.ടി.എൽ (S.T.L) എന്ന് വിളിയ്ക്കപ്പെടുന്ന സ്റ്റാൻഡേർഡ് ടെമ്പ്ലേറ്റ് ലൈബ്രറി. സി++'ലെ തന്നെ സ്റ്റാൻഡേർഡ് ലൈബ്രറിയുടെ ഡിസൈനിനെ എസ്.ടി.എൽ വളരെ സ്വാധീനിച്ചിട്ടുണ്ട്. ഇതിനെ അൽഗോരിതങ്ങൾ, കണ്ടെയ്നറുകൾ, ഫങ്ക്ഷൻ ഒബ്ജക്റ്റുകൾ, ഇറ്ററേറ്ററുകൾ എന്നീ നാല് ഭാഗങ്ങളായി വിഭജിച്ചിരിയ്ക്കുന്നു. ഇത് ഒരു സി++ പ്രോഗ്രാമർക്ക് അത്യാവശ്യം വേണ്ട നാല് തരം സേവനങ്ങൾ നൽകുന്നു.
എസ്.ടി.എൽ നൽകുന്ന കണ്ടെയ്നറുകൾ ഒരു കൂട്ടം ഒബ്ജക്റ്റുകളെ ശേഖരിച്ചു സൂക്ഷിയ്ക്കാനുള്ള ക്ലാസ്സുകളാണ്. ഈ ഒബ്ജക്റ്റുകൾ എന്നത് സി++ തന്നെ തരുന്ന അടിസ്ഥാന ടൈപ്പ് (built-in types) ഒബ്ജക്റ്റുകൾ ആകാം (ഇന്റെജർ, സ്ട്രിംഗ് തുടങ്ങിയവ). അല്ലെങ്കിൽ ഒരു ഉപഭോക്താവ്‌ തന്നെ ഉണ്ടാക്കിയെടുത്ത ക്ലാസ്സിന്റെ (user defined types) ടൈപ്പിലുള്ള ഒബ്ജക്റ്റുകൾ ആകാം. രണ്ടാമത്തെ ടൈപ്പ് ക്ലാസ്സുകളാണ് ഉപയോഗിയ്ക്കുന്നതെങ്കിൽ അവയിൽ കോപ്പി ചെയ്യാനും അസൈൻ ചെയ്യാനുമുള്ള ചില അടിസ്ഥാന ഫങ്ക്ഷനുകൾ ഉണ്ടായിരിയ്ക്കണം (കോപ്പി കോൺസ്ട്രക്ടർ, അസൈൻമെന്റ് ഓപ്പറേറ്റർ തുടങ്ങിയവ). ഈ കണ്ടെയ്നറുകളിൽ പ്രവർത്തിയ്ക്കുന്ന അൽഗോരിതങ്ങൾ വേറെ ക്ലാസുകൾ ആയി ഡിസൈൻ ചെയ്തിരിയ്ക്കുന്നു. ഈ ഡിസൈൻ എസ്.ടി.എൽ'ന്റെ സങ്കീർണ്ണത വളരെ കുറയ്ക്കാൻ സഹായിയ്ക്കുന്നു.
എസ്.ടി.എൽ പ്രധാനമായും സി++ ടെമ്പ്ലേറ്റുകൾ അടിസ്ഥാനപ്പെടുത്തിയാണ് രൂപകൽപന ചെയ്തിരിയ്ക്കുന്നത്. ഈ ഡിസൈൻ കമ്പൈൽ സമയ പോളിമോർഫിസം നൽകുന്നു. ഇത് റൺ ടൈം പോളിമോർഫിസത്തേക്കാൾ കൂടുതൽ വേഗതയുള്ളതാണ്. സി++'ൽ ക്ലാസ്സുകളുടെ ഉപയോഗം കൊണ്ടുവരുന്ന വേഗതക്കുറവിനെ ഒരു പരിധി വരെ ഈ ഡിസൈനും ഒരു വിധം കമ്പൈലറുകളുടെ കമ്പൈൽ സമയ ഒപ്റ്റിമൈസഷനും സഹായിയ്ക്കുന്നു..
കണ്ടെയ്നറുകൾ
എസ്.ടി.എൽ അനുക്രമ കണ്ടെയ്നറുകളും (sequence containers) സാഹചര്യ കണ്ടെയ്നറുകളും (associative containers) നൽകുന്നു. മറ്റു ഒബ്ജക്റ്റുകളെ ശേഖരിച്ചു സൂക്ഷിയ്ക്കുന്ന ക്ലാസ്സുകളാണ് കണ്ടെയ്നറുകൾ. അനുക്രമ കണ്ടെയ്നർ (sequence container) എന്നാൽ അതിലെ അംഗങ്ങൾക്ക് ഒരു നിശ്ചിത സ്ഥാനം കാണും. ഇത് കണ്ടെയ്നറിലേയ്ക്ക് അംഗം ഇട്ട സമയമോ സ്ഥാനമോ അനുസരിച്ചു ഇരിയ്ക്കും. പക്ഷെ ഒരിയ്ക്കലും അംഗത്തിന്റെ വിലയുമായി ബന്ധപ്പെട്ടല്ല ഈ സ്ഥാനം. സാഹചര്യ കണ്ടെയ്നർ (associative container) എന്നാൽ അതിലെ അംഗങ്ങളുടെ സ്ഥാനം അവയുടെ വിലയെ അടിസ്ഥാനപ്പെടുത്തി ഇരിയ്ക്കും. അതിനാൽ ഇത്തരം കണ്ടെയ്നറുകളിൽ ഇടുന്ന അംഗങ്ങളെ തമ്മിൽ താരതമ്യപ്പെടുത്താനായി അവയിൽ ഒരു താരതമ്യ ഓപ്പറേറ്റർ അത്യാവശ്യമാണ്.
വെക്ടർ, ഡീക്യൂ, ലിസ്റ്റ് എന്നിവയാണ് അനുക്രമ കണ്ടെയ്നറുകൾ. സെറ്റ്( ), മൾട്ടി സെറ്റ്( ), മാപ് ), മൾട്ടി മാപ്, ഹാഷ് സെറ്റ്, ഹാഷ് മാപ്( ), ഹാഷ് മൾട്ടി സെറ്റ്( ) ഹാഷ് മൾട്ടി മാപ്( ) എന്നിവയാണ് സാഹചര്യ കണ്ടെയ്നറുകൾ.ഇത്തരം കണ്ടെയ്നറുകളെ അടിസ്ഥാനപ്പെടുത്തി നിർമിച്ച എന്ന വ്യത്യസ്ത ഇന്റർഫേസ് നൽകുന്ന ക്യൂ( ), പ്രിയോറിറ്റി ക്യൂ, സ്റ്റാക്ക്എന്നീ കണ്ടെയ്നർ അഡാപ്റ്ററുകളും എസ്.ടി.എൽ നൽകുന്നു..
ഇറ്ററേറ്ററുകൾ
ഒരു കണ്ടെയ്നറിലെ വിലകളെ വീണ്ടെടുക്കാനും അവയെ മാറ്റാനും വേണ്ടി അവയെ ഒന്നിനു പിറകെ മറ്റൊന്നായി സന്ദർശിയ്ക്കാനുള്ള ഒരു വിദ്യയാണ് ഇറ്ററേറ്റർ (iterator). ഒരു സാധാരണ സി അടുക്കിന്റെ സ്ഥാനാങ്കം (index) എന്ന ആശയത്തെ വിപുലപ്പെടുത്തിയതാണ് ഇത്. മുന്നോട്ടു നീങ്ങാനായി ഒരു ++ ഓപ്പറേറ്ററും അംഗത്തെ ഡീറഫറൻസ് ചെയ്തു എടുക്കാനായി ഒരു * ഓപ്പറേറ്ററുമാണ് ഒരു ഇറ്ററേറ്ററിന്റെ പ്രധാന ഫങ്ക്ഷനുകൾ. എസ്.ടി.എൽ അഞ്ചുതരത്തിലുള്ള ഇറ്ററേറ്ററുകൾ നൽകുന്നു.
അൽഗോരിതങ്ങൾ
കണ്ടെയ്നറുകളിൽ പ്രവർത്തിയ്ക്കുന്ന ഒരു സാധാരണ പ്രോഗ്രാമർക്ക് ആവശ്യമുള്ള ഫങ്ക്ഷനുകളുടെ ഒരു കൂട്ടം ആണിത്.തിരയൽ (search), ക്രമീകരണം (sorting) അങ്ങനെ സാധാരണ ഉപയോഗിയ്ക്കാനുള്ള പല അൽഗോരിതങ്ങളും എസ്.ടി.എൽ തരുന്നു. സങ്കീർണ്ണത കുറയ്ക്കാനായി ഇവയെ കണ്ടെയ്നറുകളിൽ നിന്ന് വേർപെടുത്തി സ്വതന്ത്രമായ ക്ലാസുകൾ ആയാണ് എസ്.ടി.എൽ'ൽ രൂപീകരിച്ചിരിയ്ക്കുന്നത്. ഇത് പൊതുവേ ഒബ്ജക്റ്റ് ഓറിയന്റഡ് പ്രോഗ്രാമിങിന്റെ ഡാറ്റയും അതിൽ പ്രവർത്തിയ്ക്കുന്ന ഫങ്ക്ഷനുകളെയും ഒരുമിച്ചു വയ്ക്കുക എന്ന അടിസ്ഥാന തത്ത്വത്തിന് എതിരായാണ് ഡിസൈൻ ചെയ്തിരിയ്ക്കുന്നത്. എങ്കിലും ഈ ഡിസൈൻ എസ്.ടി.എൽ'ന്റെ പൊതുവെയുള്ള സങ്കീർണ്ണത കുറയ്ക്കുകയും പുനരുപയോഗം വർദ്ധിപ്പിയ്ക്കുകയും ചെയ്യുന്നു.
പൊതുവേ ഈ അൽഗോരിതങ്ങൾ ഒരു കണ്ടെയ്നർ ക്ലാസ് ഇന്പുട് ആയി എടുക്കുന്നതിനുപകരം അതിന്റെ ഇറ്ററേറ്റർ ആണ് എടുക്കുക.
ചരിത്രം
അലക്സാണ്ടർ സ്റ്റെപ്പാണോവ് ആണ് ഇതിന്റെ ഉപജ്ഞാതാവ്. 1979 ൽ ജനറിക് പ്രോഗ്രാമിങ് എങ്ങനെ ചെയ്യാം എന്ന അദ്ദേഹത്തിന്റെ അന്വേഷണമാണ് എസ്.ടി.എൽ'ന്റെ രൂപവൽക്കരണത്തിൽ കലാശിച്ചത്. 1994 ൽ ആണ് ഇതിന്റെ ആദ്യ പ്രൊപോസൽ പുറത്തു വരുന്നത്. എന്നാൽ ഇത് സി++'ൽ നിന്നും വ്യത്യസ്തമായ ഒരു ലൈബ്രറി ആയിട്ടാണ് നിർദ്ദേശിയ്ക്കപ്പെട്ടത്. ഹ്യുലെറ്റ്-പക്കാർഡ് 1994 ൽ ഇത് ഒരു ഫ്രീ ലൈബ്രറി ആയി ഇൻറർനെറ്റിൽ പബ്ലിഷ് ചെയ്തു. സ്റ്റെപ്പാണോവ് തന്നെയാണ് ഇതുണ്ടാക്കാനും മുഖ്യ പങ്കു വഹിച്ചത്.
മൈക്കൽ ജാക്സൺ വീഡിയോ വാൻഗ്വാർഡ് പുരസ്കാരം
വീഡിയോ വാൻഗ്വാർഡ് പുരസ്കാരം, അല്ലെങ്കിൽ ലൈഫ്ടൈം അച്ചീവ്മെന്റ് അവാർഡ് ഒരു അമേരിക്കൻ പുരസ്കാരമാണ്.എംടിവി സംസ്കാരത്തിൽ അഗാധമായ പ്രഭാവം സൃഷ്ടിച്ചിട്ടുള്ള സംഗീതജ്ഞർക്ക് അവരുടെ കലാസൃഷടിയ്ക്ക് ആദരപൂർവം സമ്മാനിക്കുന്ന പുരസ്കാരമാണിത്. ഈ പുരസ്കാരം 1991-ൽ മൈക്കൽ ജാക്സനോടുള്ള ആദര സൂചകമായി മൈക്കൽ ജാക്സൺ വീഡിയോ വാൻഗ്വാർഡ് പുരസ്കാരം എന്ന പേരിൽ പുനർ നാമകരണം ചെയ്തു.
ഈ പുരസ്കാരം പോപ്പ് സംസ്കാരത്തിൽ പ്രശസ്തമായ സംഗീത വീഡിയോകൾ സൃഷ്ടിച്ച സംഗീത വീഡിയോ സംവിധായകർക്കും നൽകുന്നുണ്ട്.ആദ്യ വാൻഗ്വാർഡ് പുരസ്കാരം 1984-ലെ വീഡിയോ സംഗീത അവാർഡിലാണ് സമ്മാനിച്ചത് എങ്കിലും ഇതൊരു വാർഷിക പുരസ്കാരമല്ല. .
അവലംബം
വർഗ്ഗം:അമേരിക്കൻ പുരസ്കാരങ്ങൾ വർഗ്ഗം:പുരസ്കാരങ്ങൾ വർഗ്ഗം:മൈക്കൽ ജാക്സൺ
ഓയിലിഫീസ്റ്റ്
ഐറിഷ് പുരാണങ്ങളിലും നാടോടിക്കഥകളിലുമുള്ള സമുദ്ര സർപ്പത്തെപ്പോലുള്ള ഒരു രാക്ഷസനാണ് ഓയിലിഫീസ്റ്റ്.
ഈ രാക്ഷസന്മാർ അയർലണ്ടിലെ നിരവധി തടാകങ്ങളിലും നദികളിലും വസിക്കുന്നതായി വിശ്വസിക്കപ്പെട്ടു. ഇതിഹാസങ്ങളിൽ വിശുദ്ധന്മാരും വീരന്മാരും അവരുമായി യുദ്ധം ചെയ്യുന്നുണ്ട്. ഒരു കഥയിൽ വിശുദ്ധ പാട്രിക് അതിനെ പുറത്താക്കാൻ വന്നതായി കേൾക്കുമ്പോൾ ഷാനൻ നദിയുടെ വഴി ഓയിലിഫീസ്റ്റ് മുറിക്കുന്നു. കഥയ്‌ക്ക് ഒരു ഹാസ്യകരമായ കൂട്ടിച്ചേർക്കലിൽ Ó റുയർക് (ഓ'റൂർക്ക്) എന്ന മദ്യപാനിയായ കുഴലൂത്തുകാരനെ രാക്ഷസൻ വിഴുങ്ങുന്നു. കുഴലൂത്തുകാരന് ഒന്നുകിൽ അയാളുടെ പ്രതിസന്ധിയെക്കുറിച്ച് അറിയില്ല അല്ലെങ്കിൽ പൂർണ്ണമായും അശ്രദ്ധനാണ് കൂടാതെ ഓയിലിഫീസ്റ്റിന്റെ വയറിനുള്ളിൽ കളിക്കുന്നത് തുടരുന്നു. രാക്ഷസൻ Ó റുയിർക്കിന്റെ സംഗീതത്തിൽ അസ്വസ്ഥനാകുകയും അത് ചുമക്കുകയും അവനെ പുറത്താക്കുകയും ചെയ്യുന്നു. ലോച്ച് നെസ് മോൺസ്റ്ററിന്റെ ഇതിഹാസത്തെ സ്വാധീനിക്കാനും പ്രചോദിപ്പിക്കാനും ഈ കഥയും കൊറോനാച്ച് ഉൾപ്പെട്ട കഥയും സഹായിച്ചതായി ക്രിസ് കെയ്‌ർനി വിശ്വസിക്കുന്നു.
ഓയിലിഫീസ്റ്റിന്റെ മറ്റ് കഥകൾ നിലവിലുണ്ട്. മനന്നൻ മാക് ലിറിന്റെ ചെറുമകൾ സിയന്നൻ എന്ന ഒരു പെൺകുട്ടി സാൽമൺ ഓഫ് നോളജിനെ കല്ലെറിഞ്ഞ് കോപിപ്പിക്കുന്നു. പ്രതികാരമായി മത്സ്യം ഓയിലിഫീസ്റ്റിനോട് അത് ചെയ്യുന്ന പെൺകുട്ടിയെ ആക്രമിക്കാൻ ആവശ്യപ്പെടുകയും ഒടുവിൽ അവളെ കൊല്ലുകയും ചെയ്യുന്നു.
കൊറോനാച്ച്
ഐറിഷ് നാടോടിക്കഥകളിൽ, കൊറൊനാച്ച് (ചിലപ്പോൾ കോൾ) ഒരു ഓയിലിഫീസ്റ്റ് ആയിരുന്നു. ഇത് വിശുദ്ധ പാട്രിക് അൾസ്റ്ററിലെ ഡൊനെഗലിലെ ലോച്ച് ഡിയർഗിലേക്ക് നാടുകടത്തപ്പെട്ട പിശാചുക്കളുടെ അമ്മയാണെന്ന് പറയപ്പെടുന്നു.
മുൻ ഇതിഹാസമായ ഫിയോൺ മാക് കംഹെയിലിനോടും ഫിയാനയോടും ലോഫ് ഡിയർഗ് മേഖലയിൽ ഒരു ഹാഗിനെ കൊല്ലാൻ ആവശ്യപ്പെട്ടിരുന്നു. വളരെ ദൂരെ നിന്ന് ഒരു അസ്ത്രത്തിൽ അവൾ അടിയേറ്റു, അവളുടെ ശരീരം നഷ്ടപ്പെട്ടു. ഒടുവിൽ ഫിയാന അവളുടെ ശരീരത്തിൽ യദൃച്ഛയാ ഉണ്ടായതിൽ നിന്ന്, അത് അപകടകരമായ ഒരു രാക്ഷസനെ പുറത്തുവിടുമെന്നതിനാൽ തുടയെല്ല് തകർക്കരുതെന്ന് മുന്നറിയിപ്പ് നൽകി.
പുറംകണ്ണികൾ
വർഗ്ഗം:ഐറിഷ് ഫോക്ലോർ
പേൾ ഹാർബർ
ഹവായ് ദ്വീപസമൂഹത്തിലെ ഒവാഹു ദ്വീപിൽ സ്ഥിതി ചെയ്യുന്ന ഒരു തുറമുഖമാണ് പേൾ ഹാർബർ. പ്രധാനമായും അമേരിക്കൻ ഐക്യനാടുകളുടെ ഒരു നാവികത്താവളമാണിത്. 1941 ഡിസംബർ 7-ന് ജപ്പാൻ സാമ്രാജ്യം ഇവിടെ നടത്തിയ രൂക്ഷമായ ആക്രമണത്തെ തുടർന്നാണ് അമേരിക്ക രണ്ടാം ലോകമഹായുദ്ധത്തിൽ പങ്കുചേരുന്നത്.
ചരിത്രം
തദ്ദേശീയർ വായ് നോമി എന്നു വിളിച്ചിരുന്ന ആഴമേറിയ ഒരു ഉൾക്കടൽ പ്രദേശമായിരുന്നു ഇത് (ഹവായിയൻ ഭാഷയിൽ വായ് എന്നാൽ വെള്ളം എന്നും നോമി എന്നാൽ മുത്ത് എന്നുമാണ് അർത്ഥം). പത്തൊൻപതാം നൂറ്റാണ്ടിന്റെ തുടക്കം വരേക്കും പ്രവേശനഭാഗത്തെ ആഴക്കുറവു മൂലം വലിയ കപ്പലുകളൊന്നും പേൾ ഹാർബറിൽ അടുത്തിരുന്നില്ല. പസഫിക്കിലെ അമേരിക്കയുടെ താല്പര്യങ്ങളാണ് തുറമുഖത്തിന്റെ വളർച്ചക്ക് കാരണമായത്. 1869 മാർച്ച് 1-ന് ആഴം കൂട്ടൽ പദ്ധതിക്കായി 50,000 ഡോളർ യു.എസ്. കോൺഗ്രസ്സ് വകയിരുത്തി.
വിവാഹിതരെ ഇതിലെ
ബാലചന്ദ്ര മേനോനും വരദ ബാലചന്ദ്ര മേനോനും ചേർന്ന് നിർമ്മിച്ച്, ബാലചന്ദ്രമേനോൻ സംവിധാനം ചെയ്ത 1986ലെ ഒരു ഇന്ത്യൻ മലയാളം സിനിമ ആണ് വിവാഹിതരെ ഇതിലെ. പാർവതി, ജഗതി ശ്രീകുമാർ, ഇന്നസെന്റ്, കെപിഎസി ലളിത എന്നിവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്. ജെറി അമൽദേവിന്റെ സംഗീത സ്കോർ ഈ ചിത്രത്തിലുണ്ട്.
ശബ്‌ദട്രാക്ക്
ജെറി അമൽദേവാണ് സംഗീതം നൽകിയത്.
ബാഹ്യ ലിങ്കുകൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1986-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ബാലചന്ദ്രമേനോൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:ബാലചന്ദ്രമേനോൻ അഭിനയിച്ച ചലച്ചിത്രങ്ങൾ വർഗ്ഗം:ബാലചന്ദ്രമേനോൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ജയാനൻ വിൻസെന്റ് കാമറചലിപ്പിച്ച ചലച്ചിത്രങ്ങൾ വർഗ്ഗം:ജെറി അമലദേവ് സംഗീതം നൽകിയ ചലച്ചിത്രങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ
എട്ടാം സുസ്ഥിര വികസന ലക്ഷ്യം
2015-ൽ ഐക്യരാഷ്ട്രസഭയുടെ ജനറൽ അസംബ്ലി സ്ഥാപിച്ച 17 സുസ്ഥിര വികസന ലക്ഷ്യങ്ങളിൽ "മാന്യമായ ജോലിയും സാമ്പത്തിക വളർച്ചയും" സംബന്ധിക്കുന്ന ലക്ഷ്യങ്ങളിൽ ഒന്നാണ് എട്ടാം സുസ്ഥിര വികസന ലക്ഷ്യം (SDG 8 അല്ലെങ്കിൽ ഗ്ലോബൽ ഗോൾ 8). "സുസ്ഥിരവും സാമ്പത്തികവുമായ വളർച്ച, സമ്പൂർണ്ണവും ഉൽപ്പാദനപരവുമായ തൊഴിൽ, എല്ലാവർക്കും മാന്യമായ ജോലി," എന്നതാണ് ഇതിന്റ പൂർണ്ണലക്ഷ്യം. ലക്ഷ്യങ്ങളിലേക്കുള്ള പുരോഗതി 17 സൂചകങ്ങളാൽ അളക്കുകയും നിരീക്ഷിക്കുകയും വിലയിരുത്തുകയും ചെയ്യുന്നു.
എട്ടാം സുസ്ഥിര വികസന ലക്ഷ്യം അനുസരിച്ച് 2030എത്തുമ്പോഴേയ്ക്കും ആകെ പന്ത്രണ്ട് ലക്ഷ്യങ്ങൾ കൈവരിക്കാനുണ്ട്. ചില ലക്ഷ്യങ്ങൾ 2030 ലേക്കുള്ളതാണ്. മറ്റുള്ളവ 2020 ലേക്കുള്ളതാണ്. ആദ്യത്തെ പത്ത് ഫലലക്ഷ്യങ്ങൾ ഇവയാണ്; "സുസ്ഥിര സാമ്പത്തിക വളർച്ച വൈവിധ്യവൽക്കരിക്കുക, നവീകരിക്കുക, സാമ്പത്തിക ഉൽപ്പാദനക്ഷമതയ്ക്കായി നവീകരിക്കുക", "തൊഴിൽ സൃഷ്ടിക്കുന്നതിനും വളരുന്ന സംരംഭങ്ങളെ പിന്തുണയ്ക്കുന്നതിനുമുള്ള നയങ്ങൾ പ്രോത്സാഹിപ്പിക്കുക", "ഉപഭോഗത്തിലും ഉൽപാദനത്തിലും വിഭവശേഷി മെച്ചപ്പെടുത്തുക", "സമ്പൂർണ തൊഴിലും തുല്യ വേതനത്തോടെയുള്ള മാന്യമായ ജോലിയും പ്രോത്സാഹിപ്പിക്കുക", "യുവാക്കളുടെ തൊഴിൽ, വിദ്യാഭ്യാസം, പരിശീലനം എന്നിവ പ്രോത്സാഹിപ്പിക്കുക", "ആധുനിക അടിമത്തം അവസാനിപ്പിക്കുക, തൊഴിൽ പരിസ്ഥിതി സംരക്ഷണം," കൂടാതെ സുസ്ഥിര വിനോദ സഞ്ചാരം, ബാങ്കിംഗ്, ഇൻഷുറൻസ്, സാമ്പത്തിക സേവനങ്ങൾ എന്നിവയിലേക്കുള്ള സാർവത്രിക ലഭ്യത. കൂടാതെ, നടപ്പിലാക്കുന്നതിനുള്ള ലക്ഷ്യങ്ങൾക്കായി രണ്ട് മാർഗ്ഗങ്ങളും ഉണ്ട് വ്യാപാര പിന്തുണയ്‌ക്കുള്ള സഹായം വർദ്ധിപ്പിക്കുക, ആഗോള യുവജന തൊഴിൽ തന്ത്രം വികസിപ്പിക്കുക എന്നിവയാണ് നിർദിഷ്ട മാർഗ്ഗങ്ങൾ.
വികസിത രാജ്യങ്ങളെ സംബന്ധിച്ചിടത്തോളം മൊത്ത ആഭ്യന്തര ഉൽപാദനത്തിൽ (ജിഡിപി) കുറഞ്ഞത് 7 ശതമാനം വാർഷിക വളർച്ച കൈവരിക്കുക എന്നതാണ് സാമ്പത്തിക ലക്ഷ്യം. 2018-ൽ പ്രതിശീർഷ ജിഡിപിയുടെ ആഗോള വളർച്ചാ നിരക്ക് 2 ശതമാനമായിരുന്നു.
കഴിഞ്ഞ അഞ്ച് വർഷമായി, പിന്നോക്കം നിൽക്കുന്ന വികസിത രാജ്യങ്ങളിലെ സാമ്പത്തിക വളർച്ച ശരാശരി 4.3 ശതമാനം നിരക്കിൽ വർദ്ധിച്ചുകൊണ്ടിരിക്കുകയാണ്. 2019-ൽ ലോകത്തിലെ 22 ശതമാനം യുവജനങ്ങളും തൊഴിൽ വിദ്യാഭ്യാസത്തിലോ തൊഴിൽ പരിശീലനത്തിലോ ഏർപ്പെട്ടിരുന്നില്ല എന്ന് സ്ഥിതിവിവരക്കണക്കുകൾ കാണിക്കുന്നു.
External links
വർഗ്ഗം:സുസ്ഥിര വികസന ലക്ഷ്യങ്ങൾ
ഇന്ത്യ-ബംഗ്ലാദേശ് ടെസ്റ്റ് ക്രിക്കറ്റ്
അവലംബം
വർഗ്ഗം:ക്രിക്കറ്റ് മത്സരങ്ങൾ
ഫോർട്ട് ഹെയ്ഡൻ, അലാസ്ക
പോർട്ട് ഹെയ്ഡൻ, ലേക്ക് ആന്റ് പെനിൻസുല ബറോ യിലുള്ള യു.എസിലെ അലാസ്ക സംസ്ഥാനത്തെ ഒരു പട്ടണമാകുന്നു. 2010 ലെ സെൻസസ് അനുസരിച്ച് പട്ടണത്തിലെ ജനസംഖ്യ 102 ആണ്.
ഭൂമിശാസ്ത്രം
ഫോർട്ട് ഹൈഡന്റെ അക്ഷാംശ രേഖാംശങ്ങൾ 56.94889°N, -158.65583°W ആണ്.
സ്വെറ്റ്‌ല വസ്സിലെവ
ബൾഗേറിയൻ എഴുത്തുകാരിയും പ്രസിദ്ധീകരണ വിദഗ്ദ്ധയും ബ്ലോഗറുമാണ് സ്വെറ്റ്‌ല വസ്സിലെവ (English: Svetla Vassileva (Bulgarian: Светла Василева)
ജീവചരിത്രം
1964 ഏപ്രിൽ ഒന്നിന് ബൾഗേറിയയിലെ പ്ലിവെനിൽ ജനിച്ചു. സോഫിയ സർവ്വകലാശാല, സെന്റ് പീറ്റേഴ്‌സ്ബർഗിലെ ഹെർസെൻ സർവ്വകലാശാല എന്നിവിടങ്ങളിലെ പഠനത്തിന് ശേഷം സോഫിയയിലെ സൈന്റിഫിക് റിസെർച്ച് ഇൻസ്റ്റിറ്റ്യൂട്ട് ഓഫ് എജ്യുക്കേഷനിൽ സേവനം അനുഷ്ടിച്ചു. ബൾഗേറിയയുടെ കമ്മ്യൂണിസത്തിൽ നിന്ന് ജനാധിപത്യത്തിലേക്കുള്ള പരിവര്ത്തന കാലഘട്ടത്തിലെ പൊതു ജീവിതം, വിപണി സാമ്പദ് വ്യവസ്ഥ എന്നിവയെ കുറിച്ച് ബൾഗേറിയൻ മാധ്യമങ്ങളിലും വിദേശ ഇന്റർനെറ്റ് അച്ചടി മാദ്ധ്യമങ്ങളിലും നിരവധി ലേഖനങ്ങൾ എഴുതി. യൂറോപ്യൻ യൂനിയന്റെ പ്രസിദ്ധീകരണങ്ങളിലും സ്വന്തം ബ്ലോഗിലും ലേഖനങ്ങൾ എഴുതുന്നു. ദ പ്രൈവറ്റ് സിറ്റീസ് ഓഫ് ബൾഗേറിയ എന്ന സ്വെറ്റ്‌ലയുടെ ലേഖനം ജർമ്മൻ അന്വേഷണാത്മക പത്രപ്രവർത്തകനായ ജ്യൂർഗെൻ റോത്തിന്റെ ദ ന്യു ബൾഗേറിയൻ ഡെമോസ് എന്ന ഗ്രന്ഥത്തിന്റെ ഭാഗമായിട്ടുണ്ട്.
അവലംബം
വർഗ്ഗം:ബ്ലോഗർമാർ വർഗ്ഗം:ബൾഗേറിയ വർഗ്ഗം:1964-ൽ ജനിച്ചവർ
റോബർട്ട് എസ്. ന്യൂവിർത്ത്
ഒരു അമേരിക്കൻ ഫിസിഷ്യനും കണ്ടുപിടുത്തക്കാരനും റിയൽ എസ്റ്റേറ്റ് ഡെവലപ്പറുമായിരുന്നു '''റോബർട്ട് എസ്. ന്യൂവിർത്ത്''' (ജൂലൈ 11, 1933 - ഡിസംബർ 17, 2013). സ്ത്രീകളുടെ ആരോഗ്യം പ്രോത്സാഹിപ്പിക്കുന്ന ആക്രമണാത്മകമല്ലാത്ത രീതികൾ രൂപപ്പെടുത്തുന്നതിനും പരിഷ്കരിക്കുന്നതിനുമായി ന്യൂവിർത്ത് തന്റെ കരിയർ നീക്കിവച്ചു. ഗൈനക്കോളജിക്കൽ പ്രാക്ടീസിൽ എൻഡോസ്കോപ്പി ഉപയോഗിച്ച ആദ്യത്തെ ഡോക്ടർമാരിൽ ഒരാളാണ് അദ്ദേഹം. അതിൽ ശരീരത്തിന്റെ ആഴത്തിലുള്ള ഭാഗങ്ങൾ പരിശോധിക്കാൻ എൻഡോസ്കോപ്പ് എന്ന ചെറിയ ഒപ്റ്റിക്കൽ ഉപകരണം ഉപയോഗിക്കുന്നു. 1968-ൽ അമേരിക്കയിൽ ലാപ്രോസ്കോപ്പി അവതരിപ്പിച്ച ആദ്യത്തെ ഡോക്ടറായി അദ്ദേഹം അറിയപ്പെടുന്നു.
1974 മുതൽ 1991 വരെ, ന്യൂവിർത്ത് മാൻഹട്ടനിലെ സെന്റ് ലൂക്ക്സ്-റൂസ്വെൽറ്റ് ഹോസ്പിറ്റലിലെ ഒബ്സ്റ്റട്രിക്സ് ആൻഡ് ഗൈനക്കോളജി വകുപ്പിന്റെ ചെയർമാനായി പ്രവർത്തിച്ചു. ആ സമയത്ത് ഹിസ്റ്ററോസ്കോപ്പിയുടെ ഗൈനക്കോളജിക്കൽ ഉപയോഗങ്ങളെക്കുറിച്ചുള്ള വിമർശനാത്മക വിശകലനം അദ്ദേഹം പ്രസിദ്ധീകരിച്ചു. 1977-ൽ കൊളംബിയ സർവകലാശാലയിലെ ആദ്യത്തെ ബാബ്‌കോക്ക് പ്രൊഫസറായി ഒബ്‌സ്റ്റട്രിക്‌സ് ആൻഡ് ഗൈനക്കോളജി നിയമിതനായി. ആ കാലയളവിൽ, 1982 മുതൽ 1998 വരെ അമേരിക്കൻ ബോർഡ് ഓഫ് ഒബ്സ്റ്റട്രിക്സ് ആൻഡ് ഗൈനക്കോളജിയുടെ എക്സാമിനറായി സേവനമനുഷ്ഠിച്ചു.
ന്യൂവിർത്ത് തന്റെ ജീവിതകാലത്ത് കുറഞ്ഞത് 55 മെഡിക്കൽ ജേണലുകൾക്കും പ്രസിദ്ധീകരണങ്ങൾക്കും സംഭാവന നൽകി.
അവലംബം
വർഗ്ഗം:1933-ൽ ജനിച്ചവർ വർഗ്ഗം:2013-ൽ മരിച്ചവർ
മരിയ വാൻ കെർകോവ്
അമേരിക്കയിൽ ജനിച്ച വാൻ കെർകോവ് ന്യൂയോർക്കിലെ ന്യൂ ഹാർട്ട്ഫോർഡിലാണ് വളർന്നത്. ഇവർ 1999 ൽ കോർണൽ സർവകലാശാലയിൽ നിന്ന് ബയോളജിക്കൽ സയൻസസിൽ ബി.എസ്., 2000 ൽ സ്റ്റാൻഫോർഡ് യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് എപ്പിഡെമിയോളജിയിൽ എം.എസ്., 2009 ൽ പിഎച്ച്ഡി എന്നിവ നേടി. ലണ്ടൻ സ്കൂൾ ഓഫ് ഹൈജീൻ ആന്റ് ട്രോപ്പിക്കൽ മെഡിസിനിൽ നിന്ന് കംബോഡിയയിലെ ഏവിയൻ ഫ്ലൂവിനെക്കുറിച്ച് പ്രബന്ധം എഴുതിയിട്ടുണ്ട്. 2009 മുതൽ 2015 വരെ ഇവർ ലണ്ടനിലെ ഇമ്പീരിയൽ കോളേജിൽ സീനിയർ റിസർച്ച് ഫെലോ ആയി പകർച്ചവ്യാധികളെക്കുറിച്ച് പഠനം നടത്തി. എബോള, മെനിഞ്ചൈറ്റിസ്, മെർസ്, മഞ്ഞപ്പനി എന്നീ രോഗങ്ങളിലാണ് ഇവർ ശ്രദ്ധ കേന്ദ്രീകരിച്ചിരുന്നത്. 2009 മുതൽ ലോകാരോഗ്യ സംഘടനയുടെ ടെക്നിക്കൽ കൺസൾട്ടൻ്റ് ആയി പ്രവർത്തിച്ച ഇവർ, 2013 ലെ മെർസ് രോഗബാധയ്ക്കു വേണ്ടി സംഘടിപ്പിച്ച ടാസ്ക് ഫോഴ്സിലും പ്രവർത്തിച്ചു.
അവലംബം
വർഗ്ഗം:1977-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:കോർണെൽ സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:അമേരിക്കൻ വനിതാ ശാസ്ത്രജ്ഞർ
റിച്ചാർഡ് റോർടി
ഒരു അമേരിക്കൻ തത്ത്വചിന്തകനാണ് റിച്ചാർഡ് റോർടി.
അവലംബം
വർഗ്ഗം:തത്ത്വചിന്തകർ വർഗ്ഗം:1931-ൽ ജനിച്ചവർ
വള്ളിവട്ടം
കേരളത്തിലെ വെള്ളാങ്ങല്ലൂർ ഗ്രാമപഞ്ചായത്തിലെ ഒരു ഗ്രാമമാണ് വള്ളിവട്ടം. തൃശൂർ കൊടുങ്ങല്ലൂർ റോഡിന്റെ പടിഞ്ഞാറേ അറ്റത്തായാണ് വള്ളിവട്ടം സ്ഥിതിചെയ്യുന്നത്. വള്ളിവട്ടത്തിനോട് ചേർന്ന് NH 66 കടന്നു പോകുന്നു കൊടുങ്ങല്ലൂരിൽ നിന്ന്13 കിലോമീറ്റർ അകലെ യാണ് വള്ളിവട്ടം സ്ഥിതിചെയ്യുന്നത്. അടുത്തുള്ള മറ്റൊരു ടൗൺ ഇരിങ്ങാലക്കുടയാണ്. എറ്റവും അടുത്തുള്ള മറ്റൊരുഗ്രാമമായ കരൂപ്പടന്നയിൽനിന്ന് ഇവിടേക്ക് 1.5 കിലോമീറ്റർ ദൂരമുണ്ട്. വള്ളിവട്ടം തറ, ചീപ്പുംചിറ, നായ്ക്കക്കുളത്തുക്കാട്, ബ്രാലം, കെട്ടുചിറ, അമരിപ്പാടം, വള്ളിവട്ടം ഈസ്റ്റ്, ചിരട്ടക്കുന്ന്, കോഴിക്കാട് എന്നീ ചെറിയ ഗ്രാമങ്ങൾ ഉൾെപെടുന്നതാണ് വള്ളിവട്ടം വള്ളിവട്ടത്ത് അഞ്ച് സ്ക്കൂളുകളുണ്ട്. ഇവിടെ ഏഴ് മോസ്കുകളും പതിനഞ്ച് ക്ഷേത്രങ്ങളും മൂന്ന് പള്ളികളുമുണ്ട്. കോണത്തുകുന്ന് പൂവത്തും കടവ് റോഡ്, പൈങ്ങോട് കോണത്തുകുന്ന് റോഡ്, കരൂപ്പടന്ന ചിരട്ടക്കുന്ന് റോഡ് എന്നിവയാണ് ഇതിലൂടെ കടന്നുപോകുന്ന മറ്റ് പ്രധാന റോഡുകൾ
പുറത്തേക്കുള്ള കണ്ണികൾ
വർഗ്ഗം:തൃശ്ശൂർ ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
സയൻ ഓഫ് ഇക്ഷ്വാകു
ഇന്ത്യൻ എഴുത്തുകാരനായ അമിഷ് ത്രിപാഠിയുടെ രാം ചന്ദ്ര പരമ്പരയിലെ ഒരു പുസ്തകമാണ് ഇക്ഷ്വാകു വംശത്തിന്റെ രാജകുമാരൻ (Scion of Ikshvaku). ഈ ഭ്രമാത്മകത നോവൽ 2015 ജൂൺ 22നാണ് പുറത്തിറങ്ങിയത്. രാമകഥയെ വ്യത്യസ്തവീക്ഷണത്തിൽ ചിത്രീകരിക്കുന്നതാണ് ഈ നോവൽ. പുസ്തകത്തന്റെ ശീർഷകം ജയ്പൂർ സാഹിത്യോത്സവത്തിൽ വെച്ചാണ് അമിഷ് ത്രിപാഠി വെളിപ്പെടുത്തിയത്. അയോധ്യയിലെ ദശരഥൻ രാജാവിനെ ലങ്കൻ വ്യാപാരി രാവണൻ ഒരു യുദ്ധത്തിൽ പരാജയപ്പെടുത്തിയതോടെയാണ് കഥ ആരംഭിക്കുന്നത്
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ നോവലുകൾ
ഫ്ലാങ്ക് പ്രാരംഭനീക്കം
ചെസ്സ് ബോർഡിലെ മദ്ധ്യവരികളായ d, e എന്നിവയിലൂടെയല്ലാതെ വശങ്ങളിലൂടെ കളി തുടങ്ങുന്ന വെളുപ്പിന്റെ പ്രാരംഭനീക്കമാണ് ഫ്ലാങ്ക് പ്രാരംഭനീക്കം. കാലാളുകളെ മദ്ധ്യഭാഗത്ത് വിന്യാസിക്കാതെ, കരുക്കളെ വശങ്ങളിൽ നിന്ന് മദ്ധ്യഭാഗം ആക്രമിക്കുന്ന ഹൈപ്പർമോഡേൺ രീതിയിലുള്ള പ്രാരംഭനീക്കമാണിത്. പ്രധാന ഫ്ലാങ്ക് പ്രാരംഭനീക്കങ്ങളായ 1.Nf3, 1.c4 എന്നി നീക്കങ്ങൾക്ക് ജനപ്രിതീയുടെ കാര്യത്തിൽ മൂന്നും നാലും സ്ഥാനമുണ്ട്.
വർഗ്ഗീകരണം
അസാധാരണ പ്രാരംഭനീക്കങ്ങളായി കണക്കാക്കുന്ന ചില ഫ്ലാങ്ക് പ്രാരംഭനീക്കങ്ങൾ:
വർഗ്ഗം:ചെസ്സിലെ പ്രാരംഭനീക്കങ്ങൾ വർഗ്ഗം:ചെസ്സിലെ സാങ്കേതികപദങ്ങൾ
ബസേലിയോസ്‌ മാർത്തോമാ പൗലോസ് ദ്വിതീയൻ
മലങ്കര ഓർത്തഡോക്സ് സുറിയാനി സഭയുടെ പരമാധ്യക്ഷ സ്ഥാനം വഹിച്ചിരുന്ന 21-ആമത്തെ മലങ്കര മെത്രാപ്പോലീത്തയും സഭയുടെ എട്ടാമത്തെ പൗരസ്ത്യ കാതോലിക്കോസുമായിരുന്നു ബസേലിയോസ്‌ മാർത്തോമാ പൗലോസ് ദ്വിതീയൻ.
ജീവിതരേഖ
തൃശ്ശൂർ ജില്ലയിലെ കുന്നംകുളത്ത് പഴഞ്ഞിക്കടുത്തുള്ള മങ്ങാട് കൊള്ളന്നൂർ കെ.എ.ഐപ്പിന്റെയും കുഞ്ഞീറ്റയുടെയും രണ്ടാമത്തെ മകനായി 1946 ആഗസ്ത് 30 ന് ജനിച്ചു. ആദ്യനാമം കെ.ഐ. പോൾ എന്നായിരുന്നു. പഴഞ്ഞി ഗവ.ഹൈസ്‌കൂളിൽ സെക്കൻഡറി സ്‌കൂൾ വിദ്യാഭ്യാസത്തിന് ശേഷം തൃശ്ശൂർ സെന്റ് തോമസ് കോളേജിൽ നിന്ന് ഫിസിക്സിൽ ബി.എസ്.സി.ബിരുദവും കോട്ടയം സി.എം.എസ് കോളേജിൽ നിന്ന് സാമൂഹിക ശാസ്ത്രത്തിൽ ബിരുദാനന്തര ബിരുദം നേടി. കോട്ടയം ഓർത്തഡോക്സ് വൈദിക സെമിനാരിയിലും സെറാംപൂർ സർവ്വകലാശാലയിലുമായി വൈദിക പഠനം പൂർത്തിയാക്കിയ അദ്ദേഹം 1972-ൽ ശെമ്മാശ പട്ടവും 1973-ൽ വൈദിക സ്ഥാനവും സ്വീകരിച്ചു. 1982-ൽ പൗലോസ് മാർ മിലിത്തിയോസ് എന്ന പേരിൽ എപ്പിസ്ക്കോപ്പയായി വാഴിക്കപ്പെട്ട ഇദ്ദേഹത്തെ 1985-ൽ പുതുതായി രൂപീകരിച്ച കുന്നംകുളം ഭദ്രാസനത്തിന്റെ ആദ്യ മെത്രാപ്പൊലിത്തയായി നിയമിച്ചു. 2006 ഒക്‌ടോബർ 12-ന് നിയുക്ത കാതോലിക്കായായി തിരഞ്ഞെടുക്കപ്പെട്ടു. നാലു വർഷത്തിനുശേഷം ബസേലിയോസ്‌ മാർത്തോമാ ദിദിമോസ് പ്രഥമൻ സ്ഥ്യാനത്യാഗം ചെയ്തതിനെ തുടർന്ന് 2010 നവംബർ 1-ന് പരുമല സെമിനാരിയിൽ വെച്ച് ബസേലിയോസ്‌ മാർത്തോമാ പൗലോസ് ദ്വിതീയൻ എന്ന പേരിൽ കാതോലിക്കാ ബാവയായി വാഴിക്കപ്പെട്ടു. മലങ്കര ഓർത്തഡോക്സ് സഭയുടെ ചരിത്രത്തിൽ കുന്നംകുളം പ്രദേശത്തു നിന്നുള്ള മൂന്നാമത്തെ മലങ്കര മെത്രാപ്പൊലിത്തയും പരുമല തിരുമേനിക്കു ശേഷം മെത്രാൻ സ്ഥാനത്തേക്ക് തെരഞ്ഞെടുക്കുന്ന ഏറ്റവും പ്രായം കുറഞ്ഞ വ്യക്തിയുമായിരുന്നു ഇദ്ദേഹം. 2020 ജനുവരിയിൽ അർബുദം സ്ഥിരീകരിച്ചതിനെ തുടർന്ന് ചികിത്സയിലായിരുന്ന ഇദ്ദേഹം 2021 ജൂലൈ 12-ന് അന്തരിച്ചു.
അവലംബം
വർഗ്ഗം:ഇന്ത്യൻ ഓർത്തഡോക്സ് കാതോലിക്കോസുമാർ വർഗ്ഗം:1946-ൽ ജനിച്ചവർ വർഗ്ഗം:2021-ൽ മരിച്ചവർ
ചെസ്റ്റേർറ്റൺ റേഞ്ച് ദേശീയോദ്യാനം
ഓസ്ട്രേലിയയിലെ ക്യുൻസ് ലാന്റിനു തെക്കു-പടിഞ്ഞാറായി സ്ഥിതിചെയ്യുന്ന ദേശീയോദ്യാനമാണ് ചെസ്റ്റേർറ്റൺ റേഞ്ച് ദേശീയോദ്യാനം. ബ്രിസ്ബേനിൽ നിന്നും പടിഞ്ഞാറായി 585 കിലോമീറ്റർ അകലെയാണിത്. വറെഗോ നദി, വല്ലാം അരുവി, മറനോവ നദി എന്നീ ജലമാർഗ്ഗങ്ങളുടെ ജലസംഭരണ മേഖലകളിലായാണീ ദേശീയോദ്യാനം സ്ഥിതിചെയ്യുന്നത്. ബ്രിഗാലോ ബെൽറ്റ് ജൈവമേഖലയുടെ തെക്കൻ ഭാഗത്തെ ഈ ദേശീയൊദ്യാനം സംരക്ഷിക്കുന്നു. ദേശീയോദ്യാനത്തിനു വടക്കായും പടിഞ്ഞാറായും ഓർക്കാഡില്ല സ്റ്റേറ്റ് ഫോറസ്റ്റാണുള്ളത്.
ഈ ദേശീയോദ്യാനത്തിലെ പ്രധാന ആകർഷണം രണ്ടു മുറികളുള്ള ഒരു ചെറിയ ഹോംസ്റ്റെഡാണ്. ഇവിടെ ഭൂമി പാട്ടത്തിനുപയോഗിക്കുന്നത് 1937ൽ നിരോധിച്ചു. ഇവിടെ അപൂർവ്വവും വംശനാശഭീഷണി നേരിടുന്നതുമായ 13 സ്പീഷീസുകളെ കണ്ടെത്തിയിട്ടുണ്ട്. യക്ക സ്കിങ്കിന്റെ വംശനാശത്തിനു സാധ്യതയുള്ള ഒരു കോളനിയും ഇവിടെയുണ്ട്.
മിർ
ആദ്യമായി ഭ്രമണ പഥത്തിൽ പണിത ബഹിരാകാശ നിലയമായ മിർ 1986 മുതൽ 2001 വരെ പ്രവർത്തിച്ചു. 1986 ഫെബ്രുവരി 19-ന്  ബൈക്കോണൂരില് നിന്നും ആദൃത്തെ 'മുറി' (Module) വിക്ഷേപിച്ചു. അടുത്ത പത്തു വ൪ഷങ്ങളിലായി ആറു മുറികൾ കൂടെ വിക്ഷേപിക്കുകയും ബഹിരാകാശത്ത് വച്ച് കൂട്ടി ചേ൪ക്കുകയും ചെയ്തു. 2001 മാ൪ച്ച് 21-ന് അന്തരീക്ഷത്തിലേക്ക് വീഴ്ത്തി നശിപ്പിച്ചു. ആദൃ മുറി - സ്വെസ്ദാ/ഡോസ്-7(Zvezda/DOS-7) – മുന്പ് വിക്ഷേപിച്ച സലൃൂട്ട് നിലയങ്ങളോട് സാമൃമുള്ളതായിരുന്നു. തുട൪ന്ന് ക്വാന്റ് 1(Kvant 1; 31-3-1987), ക്വാന്റ്  2(Kvant 2; 26-11-1989), ക്റിസ്റ്റല് (Kristall; 31-5-1990), സ്പെക്റ്റ൪(Spektr; 20-5-1995), 'ഡോക്കിംഗ് മോഡൃൂള്' - ഒരു ഇടനാഴി(Docking Module; 15-11-1995), പ്റിറോട(Priroda; 26-4-1996) എന്നീ മുറികള് കൂട്ടിച്ചേ൪ത്തു.
പ്രപഞ്ചവികാസത്തിന്റെ അന്ത്യം
വികാസം വീണ്ടും തുടരുകയും താരാപഥങ്ങളും അവയുടെ കൂട്ടങ്ങളും അതിവേഗത്തിൽ അകന്നുകൊണ്ടിരിക്കും. ഇത് അടുത്ത ഘട്ടത്തിലെത്തുമ്പോൾ നക്ഷത്രങ്ങളുടെ രൂപീകരണം പോലും നിലച്ചുപോകുകയും പ്രപഞ്ചം ഇരുളിലാണ്ടു പോകുകയും ചെയ്യും.
വിൽക്കിൻസൺ മൈക്രോവേവ് അനൈസോട്രോപ്പി പ്രോബ് പ്ലാങ്ക് ദൗത്യം എന്നിവയിൽ നിന്നും ലഭിച്ച വിവരങ്ങൾ വിശകലനം ചെയ്തതിൽ നിന്ന് പ്രപഞ്ചത്തിൽ വലിയതോതിൽ ശ്യാമോർജ്ജം നിലവിലുണ്ട് എന്ന് വ്യക്തമായിട്ടുണ്ട്. ഇതിന്റെ അടിസ്ഥാനത്തിൽ പ്രപഞ്ചത്തിന്റെ വികാസനിരക്ക് വളരെ വേഗത്തിൽ വർദ്ധിച്ചുകൊണ്ടിരിക്കുന്നു എന്ന നിഗമനത്തിലാണ് ശാസ്ത്രജ്ഞർ എത്തിയിരിക്കുന്നത്. അതിവിദൂര സൂപ്പർനോവകളെ നിരീക്ഷിച്ചതിൽ നിന്നും ഇത് ശരിയാണ് എന്നതിനുള്ള തെളിവുകളും ലഭിച്ചു.
ഇലക്ട്രോഒകുലോഗ്രഫി
മനുഷ്യ നേത്രത്തിന്റെ മുന്നിലും പിന്നിലുമായി നിലനിൽക്കുന്ന കോർണിയോ-റെറ്റിനൽ സ്റ്റാൻഡിങ് പൊട്ടൻഷ്യൽ  വിലയിരുത്തുന്നതിനുള്ള ഒരു രീതി ആണ് ഇലക്ട്രോഒകുലോഗ്രഫി (ഇഒജി). തത്ഫലമായുണ്ടാകുന്ന സിഗ്നലിനെ ഇലക്ട്രോഒകുലോഗ്രാം എന്ന് വിളിക്കുന്നു. നേത്രരോഗനിർണയത്തിലും നേത്രചലനങ്ങൾ രേഖപ്പെടുത്തുന്നതിലും ഇത് പ്രാഥമികമായി ഉപയോഗിക്കുന്നു. ഇലക്ട്രോറെറ്റിനോഗ്രാമിൽ നിന്ന് വ്യത്യസ്തമായി, വ്യക്തിഗത വിഷ്വൽ ഉത്തേജകങ്ങളോടുള്ള പ്രതികരണം ഇഒജി അളക്കുന്നില്ല.
കണ്ണിന്റെ ചലനം അളക്കുന്നതിന്, ഒരു ജോഡി ഇലക്ട്രോഡുകൾ സാധാരണയായി കണ്ണിന് മുകളിലും താഴെയുമായി അല്ലെങ്കിൽ കണ്ണിന്റെ ഇടത്, വലത് ഭാഗത്ത് സ്ഥാപിക്കുന്നു. കണ്ണ് മധ്യ സ്ഥാനത്ത് നിന്ന് രണ്ട് ഇലക്ട്രോഡുകളിൽ ഒന്നിൻ്റെ നേർക്ക് നീങ്ങുന്നുവെങ്കിൽ, ഈ ഇലക്ട്രോഡ് റെറ്റിനയുടെ പോസിറ്റീവ് വശം "കാണുന്നു", വിപരീത ഇലക്ട്രോഡ് റെറ്റിനയുടെ നെഗറ്റീവ് വശം "കാണുന്നു". തൽഫലമായി, ഇലക്ട്രോഡുകൾക്കിടയിൽ ഒരു പൊട്ടൻഷ്യൽ വ്യത്യാസം സംഭവിക്കുന്നു. റസ്റ്റിങ്ങ് പൊട്ടൻഷ്യൽ സ്ഥിരമാണെന്ന് കരുതിയാൽ, റെക്കോർഡുചെയ്‌ത പൊട്ടൻഷ്യൽ കണ്ണിന്റെ സ്ഥാനത്തിന്റെ അളവാകും.
തത്വം
കണ്ണ് ഒരു ഡൈപോൾ പോലെ പ്രവർത്തിക്കുന്നു, അതിൽ മുൻ‌ധ്രുവം പോസിറ്റീവ് ആണ്, പിൻ‌ധ്രുവം നെഗറ്റീവും.
നേത്രരോഗനിർണയം
പിഗ്മെന്റ് എപിത്തീലിയത്തിന്റെ പ്രവർത്തനം വിലയിരുത്താൻ ഇഒജി ഉപയോഗിക്കുന്നു. ഇരുട്ടിൽ ഡാർക്ക് അഡാപ്റ്റേഷൻ സമയത്ത്, റെസ്റ്റിങ്ങ് പൊട്ടൻഷ്യൽ ചെറുതായി കുറയുകയും കുറച്ച് മിനിറ്റിനുശേഷം ഏറ്റവും കുറഞ്ഞ അവസ്ഥയിൽ (ഡാർക്ക് ത്രോ) എത്തുകയും ചെയ്യുന്നു. പ്രകാശം വരുമ്പോൾ, റെസ്റ്റിങ്ങ് പൊട്ടൻഷ്യലിൽ ഗണ്യമായ വർദ്ധനവ് സംഭവിക്കുന്നു (ലൈറ്റ് പീക്ക്), റെറ്റിന പ്രകാശവുമായി പൊരുത്തപ്പെടുമ്പോൾ കുറച്ച് മിനിറ്റിനുശേഷം അത് വീണ്ടും താഴുന്നു. വോൾട്ടേജുകളുടെ അനുപാതം (അതായത് ലൈറ്റ് പീക്ക് ഡാർക്ക് ത്രോ കൊണ്ട് ഹരിച്ചത്) ആർഡൻ അനുപാതം എന്നറിയപ്പെടുന്നു. പ്രായോഗികമായി, അളവ് കണ്ണ് ചലനത്തിലെ റെക്കോർഡിംഗുകൾക്ക് സമാനമാണ് (മുകളിൽ കാണുക). രണ്ട് പോയിന്റുകൾക്കിടയിൽ ആവർത്തിച്ച് കണ്ണിന്റെ സ്ഥാനം മാറാൻ രോഗിയോട് ആവശ്യപ്പെടുന്നു (മധ്യത്തിൽ നിന്ന് ഇടത്തോട്ടും മധ്യത്തിൽ നിന്ന് വലത്തോട്ടും മാറിമാറി നോക്കുന്നു). ഈ സ്ഥാനങ്ങൾ സ്ഥിരമായതിനാൽ, റെക്കോർഡുചെയ്‌ത പൊട്ടൻഷ്യലിലെ മാറ്റം റെസ്റ്റിങ്ങ് പൊട്ടൻഷ്യലിലെ മാറ്റത്തിൽ നിന്നാണ് ഉത്ഭവിക്കുന്നത്.
അവലംബം
വർഗ്ഗം:നേത്രചികിത്സാ നടപടിക്രമങ്ങൾ വർഗ്ഗം:ഇലക്ട്രോഫിസിയോളജി വർഗ്ഗം:ന്യൂറോഫിസിയോളജി വർഗ്ഗം:ന്യൂറോടെക്നോളജി വർഗ്ഗം:ഇലക്ട്രോഡയഗ്നോസിസ്
മാർക്കെറ്റ വോൻഡ്രോസോവ
Markéta Vondroušová (ജനനം 28 ജൂൺ 1999) ഒരു ചെക്ക് പ്രൊഫഷണൽ ടെന്നീസ് കളിക്കാരനാണ്. വനിതാ ടെന്നീസ് അസോസിയേഷന്റെ (ഡബ്ല്യുടിഎ) ലോക ഒന്നാം നമ്പർ 10-ാം റാങ്കിംഗിൽ അവർക്ക് കരിയറിലെ ഉയർന്ന റാങ്കിംഗ് ഉണ്ട്. നിലവിലെ വിംബിൾഡൺ ചാമ്പ്യനാണ് വോൻഡ്രോസോവ, 2023 ൽ ടൂർണമെന്റ് വിജയിച്ച് സിംഗിൾസ് കിരീടം നേടുന്ന ആദ്യ സീഡ് ചെയ്യപ്പെടാത്ത വനിതയായി. 2019 ഫ്രഞ്ച് ഓപ്പണിൽ റണ്ണർ അപ്പ് കൂടിയായിരുന്നു അവർ, അവിടെ ഏകദേശം ഒരു ദശാബ്ദത്തിനിടയിലെ ആദ്യത്തെ ടീനേജ് മേജർ ഫൈനലിസ്റ്റായി. WTA ടൂറിലെ ആറ് ഫൈനലുകളിൽ നിന്ന് രണ്ട് സിംഗിൾസ് കിരീടങ്ങളും 2020 ടോക്കിയോ ഒളിമ്പിക്സിൽ ഒരു വെള്ളി മെഡലും അവർ നേടിയിട്ടുണ്ട്.
വടക്കൻ കലിമന്താൻ
ഇന്തോനേഷ്യയിലെ ഒരു പ്രവിശ്യയാണ് വടക്കൻ കലിമന്താൻ (ഇന്തോനേഷ്യൻ: കലിമന്താൻ ഉത്തര). ബോർണിയോ ദ്വീപിന്റെ ഇന്തോനേഷ്യൻ അധീനതയിലുള്ള ഭാഗത്തെ കലിമന്താന്റെ ഏറ്റവും വടക്കുഭാഗത്തായാണ് ഇത് സ്ഥിതിചെയ്യുന്നത്. വടക്കു ഭാഗത്തും പടിഞ്ഞാറു ഭാഗത്തും യഥാക്രമം മലേഷ്യൻ സംസ്ഥാനങ്ങളായ സാബഹ്, സാരവാക്ക് എന്നിവയും തെക്കുഭാഗത്ത് ഇന്തോനേഷ്യൻ പ്രവിശ്യയായ കിഴക്കൻ കലിമന്താനുമാണ് ഈ പ്രവിശ്യയുടെ അതിരുകൾ. ടാൻജംഗ് സെലോർ ഈ പ്രവിശ്യയുടെ തലസ്ഥാനമായി പ്രവർത്തിക്കുന്നു. താരകൻ ഈ പ്രവിശ്യയിലെ ഏറ്റവും വലിയ നഗരവും സാമ്പത്തിക കേന്ദ്രവുമാണ്.
72,275.12 ചതുരശ്ര കിലോമീറ്റർ വിസ്തൃതിയുള്ള വടക്കൻ കലിമന്തൻ പ്രവിശ്യ നാല് റീജൻസികളേയും ഒരു നഗരത്തേയും ഉൾക്കൊള്ളുന്നു. സ്റ്റാറ്റിസ്റ്റിക്സ് ഇന്തോനേഷ്യ 2019 മധ്യത്തോടെ നടത്തിയ ജനസംഖ്യാ കണക്കെടുപ്പിൽ 695,562 ജനസംഖ്യയുണ്ടെന്നു കണ്ടെത്തിയ ഇത് ഇന്തോനേഷ്യയിലെ ഏറ്റവും കുറഞ്ഞ ജനസംഖ്യയുള്ള പ്രവിശ്യയായാണ്. 2012 ഒക്ടോബർ 25 ന് രൂപീകരിക്കപ്പെട്ട ഇത് ഇന്തോനേഷ്യയിലെ ഏറ്റവുമൊടുവിൽ രൂപീകരിക്കപ്പെട്ട പ്രവിശ്യയാണ്. വികസന അസമത്വവും പ്രദേശത്തെ മലേഷ്യയുടെ സ്വാധീനവും കുറയ്ക്കുകയെന്ന ലക്ഷ്യത്തോടെ കിഴക്കൻ കലിമന്താൻ പ്രവിശ്യയിൽ നിന്ന് വടക്കൻ കലിമന്താൻ വേർതിരിക്കപ്പെട്ടിരിക്കുന്നു.
ചരിത്രം
വടക്കൻ കലിമന്താൻ ഹൈന്ദവ രാജ്യമായ കുട്ടായി സാമ്രാജ്യത്തിന്റെ ഭാഗമായിരുന്നു. ബ്രൂണൈയും കുട്ടായിയും ബോർണിയോയുടെ മേൽ ആധിപത്യത്തിനായി പോരാടിയിരുന്ന കാലത്ത് ഇസ്‌ലാമിക അധിനിവേശത്തിന്റെ അലയൊലികൾ ഇവിടെയുമെത്തി. പിന്നീട് ബ്രൂണൈയുടെ നിയന്ത്രണത്തിലായ ഈ പ്രദേശം സുലു സുൽത്താനേറ്റുമായി കരാറുണ്ടാക്കിയ ശേഷം ഔദ്യോഗികമായി സുലുവിന്റെ നിയന്ത്രണത്തിൻകീഴിലായിത്തീരുകയും ചെയ്തു. പാശ്ചാത്യ രാജ്യങ്ങൾ ഈ പ്രദേശത്ത് എത്തിയ കാലത്ത് ഡച്ചുകാർ നാട്ടുകാരെ കീഴടക്കിയപ്പോൾ സ്പെയിൻകാർ വടക്കുഭാഗത്ത് സുലു തലസ്ഥാനത്തെ ആക്രമിച്ചു. ഇന്തോനേഷ്യ സ്വതന്ത്രമാകുന്നതുവരെയുള്ള കാലം ഈ പ്രദേശം ഡച്ച് കൈവശപ്പെടുത്തിലായിരുന്നു.
ഗതാഗതം
ജുവാത അന്താരാഷ്ട്ര വിമാനത്താവളം എന്നുകൂടി അറിയപ്പെടുന്ന താരകൻ വിമാനത്താവളം പ്രവിശ്യയുടെ വ്യോമ സേവനം നിർവ്വഹിക്കുന്നു. താവാവിൽ നിന്ന് മലേഷ്യയിലേക്ക് ജലയാത്രാസേവനങ്ങൾ നിർവ്വഹിക്കുന്ന ഒരു അന്താരാഷ്ട്ര ഫെറി തുറമുഖവും ഇവിടെ സ്ഥിതിചെയ്യുന്നു. കരമാർഗ്ഗമുള്ള അന്തർ‌ദ്ദേശീയ അതിരുകളൊന്നും കടന്നുപോകാത്ത ഈ പ്രവിശ്യയുടെ പ്രധാന ഭൂപ്രദേശത്തേക്ക് പ്രവേശിക്കുന്നത് താരകനിൽ നിന്ന് കടത്തുവള്ളത്തിലൂടെയോ അല്ലെങ്കിൽ തെക്ക് നിന്ന് റോഡ് വഴിയോ ആണ്. ഈ പ്രവിശ്യയിലൂടെ കടന്നുപോകുന്ന വലിയ പാതകൾ ചെളി നിറഞ്ഞ മൺപാതകളാണ്.
വിമാനത്താവള പ്രദേശവും റൺ‌വേയും TNI-AU (ഇന്തോനേഷ്യൻ വ്യോമസേന) യുടെ ടൈപ്പ് എ എയർ ബേസായ സുഹാർ‌നോക്കോ ഹർ‌ബാനി എയർഫോഴ്‌സ് ബേസുമായി പങ്കിടുന്നു. ഇന്തോനേഷ്യയിലെ മുൻ വ്യവസായ മന്ത്രിയും മുൻ എയർഫോഴ്സ് ഉദ്യോഗസ്ഥനുമായിരുന്ന സുഹാർനോക്കോ ഹർബാനിയുടെ പേരിലാണ് ഈ വ്യോമതാവളം അറിയപ്പെടുന്നത്. 2006 ൽ രൂപീകൃതമായ ഈ വ്യോമതാവളം, ഇന്തോനേഷ്യയെ ഭീഷണിപ്പെടുത്തുന്ന ശക്തികളുടെ ആക്രമണ സാധ്യതകളോടൊപ്പം വർദ്ധിച്ചുവരുന്ന മറ്റു ഭീഷണികളിൽനിന്നും രാജ്യത്തിന്റെ പ്രതിരോധം സാക്ഷാത്കരിക്കാനുള്ള തന്ത്രത്തിന്റെയും ശ്രമങ്ങളുടെയും ഭാഗമാണെന്നതുപോലെതന്നെ മകാസറിലെ വ്യോമസേനാ ഓപ്പറേഷൻ കമാൻഡ് II ൽ നിന്നുള്ള ആവശ്യങ്ങളും ചുമതലകളും നിയന്ത്രിക്കാൻ സഹായിക്കുകയെന്ന ലക്ഷ്യത്തോടെയുമാണ് പ്രധാനമായും സ്ഥാപിക്കപ്പെടുന്നത്. വ്യോമതാവളം രൂപീകരിക്കുന്നതിന് മുമ്പുതന്നെ ഒരു ഇന്തോനേഷ്യൻ വ്യോമസേനാ പാളയം നിലവിലുണ്ടായിരുന്നുവെങ്കിലും അത് ബാലിക്പപാൻ വ്യോമസേനാ താവളത്തിന് കീഴിലായിരുന്നു. പക്ഷേ അംബലാട്ടിൽ മലേഷ്യയുമായുള്ള പ്രാദേശിക തർക്കത്തിന്റെ പിരിമുറുക്കം വ്യോമസേനാ നേതൃത്വത്തെ ഇവിടെ പുതിയ എയർബേസ് രൂപീകരിക്കാൻ നിർബന്ധിതമാക്കി. വിമാനത്താവളം ഒരുപോലെ സൈനിക, ആഭ്യന്ത ആവശ്യങ്ങൾക്ക് ഉപയോഗിക്കുന്നതിനാൽ ഏപ്രണും ഒരുമിച്ച് ഉപയോഗിക്കുന്നു. 2014 ജൂലൈയിൽ 4 സുഖോയ്, 2 ഹെർക്കുലീസ് ഫൈറ്ററുകൾ ഒരുമിച്ച് ഉൾക്കൊള്ളാൻ കഴിയുന്ന മിലിട്ടറി ഏപ്രണിലേക്ക് 183 മീറ്റർ നീളമുള്ള ടാക്സി വേ 2014 ഡിസംബറിൽ പൂർത്തിയാകുന്ന രീതിയിൽ നിർമ്മിക്കാൻ എയർപോർട്ട് അതോറിറ്റി പദ്ധതി ആരംഭിച്ചിരുന്നു.
കലിമന്താൻ ടോൾറോഡ് (ട്രാൻസ് കലിമന്താൻ) 2019 ന്റെ പ്രാരംഭത്തിൽ പ്രസിഡന്റ് ജോക്കോ വിഡോഡോ പൂർത്തിയാക്കി. പടിഞ്ഞാറൻ കലിമന്താൻ തലസ്ഥാനമായ  പോണ്ടിയാനാക്കിൽനിന്ന്, വടക്കൻ കലിമന്തന്റെ തലസ്ഥാന നഗരിയായ തൻജംഗ് സെലോറുമായി ഈ പാത ബന്ധിപ്പിക്കപ്പെടുന്നു.
ഭരണപരമായ വിഭജനം
വടക്കൻ കലിമന്താൻ നാല് റീജൻസികളായും (കബുപറ്റെൻ) ഒരു നഗരമായും (കോട്ട) ആയി തിരിക്കപ്പെട്ടിരിക്കുന്നു:
അവലംബം
വർഗ്ഗം:ഇന്തോനേഷ്യയിലെ പ്രവിശ്യകൾ
സെർഷ്യോററി റിട്ട്
കോടതികൾ പുറപ്പെടുവിക്കുന്ന റിട്ടുകളിൽ ഒന്നാണ് സെർഷ്യോററി (certiorari /ˌsɜrʃⁱəˈrɛəraɪ/). ഉയർന്ന കോടതികളുടെ വിലയിരുത്തലിനായി കീഴ്‌ക്കോടതി നടപടി രേഖകൾ വിളിച്ചുവരുന്നത്തുന്നതിനാണ് സെർഷ്യോററി എന്ന റിട്ട് ഉപയോഗിക്കുന്നത്. ഈ ലാറ്റിൻ വാക്കിന്റെ അർത്ഥം സക്ഷ്യപെടുത്തുക, പൂർണ്ണ വിവരം നൽകുക എന്നൊക്കെയാണ്. മേൽക്കോടതികൾ കീഴ്ക്കോടതികൾക്ക് നൽകുന്ന ഉത്തരവാണിത്.
അവലംബം
വർഗ്ഗം:നീതിന്യായം
മഴക്കാല രോഗങ്ങൾ
ലഘുചിത്രം|393x393ബിന്ദു|ദക്ഷിണേഷ്യൻ മൺസൂണിന്റെ വിന്യാസം. ചിർപ്സ് (Climate Hazards Group InfraRed Precipitation with Station data (CHIRPS) ഉപയോഗിച്ച് 30 ലും അധികം വർഷത്തെ ഡാറ്റ വിശകലനം ചെയ്ത് ഉണ്ടാക്കിയത്. മഴക്കാലത്ത് കൂടുതലായി കാണപ്പെടുന്ന രോഗങ്ങളെയാണ് മഴക്കാല രോഗങ്ങൾ എന്ന് വിളിക്കുന്നത്. മഴക്കാലത്ത്  ഉണ്ടാകുന്ന വെളളം കെട്ടിനിക്കലും കൊതുകുകൾ മുട്ടയിട്ട് പെരുകുന്നതും മഴക്കാലാരോഗങ്ങൾക്ക് ഒരു പ്രധാന കാരണം ആകുന്നു. ഓടകളിലും അഴുക്കുചാലുകളിലും കെട്ടിനിൽക്കുന്ന വെള്ളം കൊതുക് മുട്ടയിട്ട് പെരുകുന്നതിനും ഇടയാകുന്നു. തണുത്തതും തുറന്നുവെച്ചതും പഴകിയതും മലിനമായതുമായ ഭക്ഷണങ്ങൾ മഴക്കാല രോഗങ്ങളെ ക്ഷണിച്ചു വരുത്തുന്നതിൽ പ്രധാന പങ്കു വഹിക്കുന്നു.  മനുഷ്യരെപ്പോലെ തന്നെ കൊതുക്, ബാക്ടീരിയ, വൈറസ്, ഫംഗസ് എന്നിവയ്ക്കും മഴക്കാലം ഏറെ ഇഷ്ടമാണ്. ഡെങ്കി, മലേറിയ, സ്‌ക്രബ് ടൈഫസ് തുടങ്ങിയ രോഗങ്ങൾ പകർത്തുന്ന കൊതുകുകളുടെ പ്രജനന കാലം കൂടിയാണ് മഴക്കാലം.
ചരിത്രം
മനുഷ്യനോളം ചരിത്രമുണ്ട് മഴക്കാല രോഗങ്ങൾക്കും. പുരാതന കാലത്ത് അസുഖങ്ങളെ പ്രകൃതിയുമായി ബന്ധപ്പെടുത്തി അവയുടെ കാരണം കണ്ടുപിടിക്കൻ ശ്രമിച്ചിരുന്നു. ഹിപ്പോക്രേറ്റസ് ആണ് ആദ്യമായി പകർച്ച വ്യാധികളെക്കുറിച്ച് രേഖപ്പെടുത്തിയിരിക്കുന്നത് (460-370 ക്രി.മു.) അദ്ദേഹത്തിന്റെ സിദ്ധാന്തം അഭൗമ ശക്തികളെ പാടെ നിരാകരിക്കുകയും വായു, വെള്ളം, മണ്ണ് എന്നിവയുടെ പ്രാധാന്യത്തെ ഊന്നിപ്പറയുകയും ചെയ്തു. സമൂഹത്തിൽ നിലനിന്നിരുന്ന മറ്റു അസുഖങ്ങളിൽ നിന്ന് പകർച്ചവ്യാധികളെ തരം തിരിച്ചു കാണിച്ചത് ഹിപ്പോക്രേറ്റസ് ആണ്. അദ്ദേഹത്തിന്റെ കണ്ടുപിടുത്തങ്ങൾ പിന്നീട് ക്ലോഡിയുസ് ഗാലെൻ (132-210 ക്രി.മു.) ക്രോഡീകരിച്ചു.
ക്രി.വ. 160 ഇൽ പടർന്നു പിടിച്ച പ്ലേഗ് കാരണം ഹാൻ സാമ്രാജ്യം തന്നെ നിലം പതിക്കുകയുണ്ടായി. ആറു വർഷത്തിനു ശേസം അന്റോനൈൻ പ്ലേഗ് റോമൻ സാമ്രാജ്യത്തെയും പിടിച്ചു കുലുക്കുകയും ചക്രവർത്തിമാരായ ലൂസിയുസ് വേരുസിനേയും മാർകു ഔറേലിയുസിനേയും വകവരുത്തുകയും ചെയ്തു. ഏതാണ്ട് 5 ദശലക്ഷം പേരാണ് അന്ന് റോമിൽ മരണമടഞ്ഞത്. നാല് നൂറ്റാണ്ടുകൾക്ക് അപ്പുറം പ്ലേഗ് യൂറോപ്പിനേയും ഗ്രസിച്ചു. ബ്ലാക്ക്ഡെത്ത് എന്നറിയപ്പെട്ട പ്ലേഗുമൂലം 90% യുറോപ്യന്മാരും മരണമടഞ്ഞു. ഇത് പിന്നീട് 1345 ലും യൂറോപ്പിനെ ബാധിച്ചു.
വസൂരിയാകട്ടേ ക്രിസ്തുവിനു മുൻപ് 1500 കളിൽ ഈജിപ്തിൽ ഉണ്ടായിരുന്നതായി മമ്മികളുടേ കവിളുകളിൽ കാണപ്പെട്ട വസൂരിക്കലയിൽ നിന്ന് മനസ്സിലാക്കാം. 1350 ക്രി.മു.വിൽ ഈജിപ്ഷ്യൻ ഹിറ്റിറ്റ് യുദ്ധസമയത്താണ് ആദ്യമായി വസൂരി രേഖപ്പെടുത്തിയിരിക്കുന്നത്.
ബൈബിളിന്റെ കാലം മുതൽക്കേ കുഷ്ഠം ഒരു പകർച്ചവ്യാധിയാണെന്ന തിരിച്ചറിവുണ്ടായിരുന്നു. രോഗികളുടെ കഴുത്തിൽ മണി ഘടിപ്പിച്ച് അവരിൽ നിന്ന് അകലം പാലിക്കാൻ പണ്ട് ശ്രമിച്ചിരുന്നു.
1813-1858 നുള്ളിൽ ജോൺ സ്നോ എന്ന ഭിഷഗ്വരൻ കോളറയുടെ പകർച്ചയെക്കുറീച്ച് പഠിച്ചു. ഇത് കോളറ എന്ന ബാക്റ്റീരിയയെ കണ്ടെത്തുന്നതിനു 30 കൊല്ലം മുൻപായിരുന്നു.വില്യം ബഡ്ഡ് എന്നയാൾ ടൈഫോയിഡ് പനിയുടെ പകർച്ചയെക്കുറിച്ച് സാൽമൊണെല്ലയെ കണ്ടെത്തുന്നതിനു 35 കൊല്ലം മുൻപേ തന്നെ പഠനം നടത്തി.
റോബർട്ട് കോഹ്സ് ആണ് പരീക്ഷണശാലയിൽ ഒരു രോഗാണുവിനെ ആദ്യമായി വളർത്തിയതും രോഗങ്ങൾക്കു കാരണം രോഗാണുക്കളാണെന്ന് മൈക്രോസ്കോപ്പ് മൂലം തെളിയിച്ചതും. അദേഹത്തിന്റെ വീക്ഷണങ്ങൾ കോഹ്സ് പോസ്റ്റുലേറ്റ്സ് എന്നറിയപ്പെടുന്നു. ആന്ത്രാക്സ്, ക്ഷയം, കോളറ, പ്ലേഗ് എന്നി രോഗങ്ങളുടെ കാരണക്കാരും വാഹകരും സൂക്ഷ്മങ്ങളായ അന്നുജീവികളാണ് എന്ന് സംശയലേശമില്ലാതെ ലോകത്തിന് ബോധ്യപ്പെടുത്തികൊടുത്തത് ഈ ജർമൻ ഡോക്ടറായിരുന്നു.
തരം തിരിവ്
മഴക്കാല രോഗങ്ങളെ ജലജന്യം, കൊതുകുജന്യം, മറ്റുകാരണങ്ങൾ കൊണ്ടുണ്ടാക്കുന്നത് എന്നിങ്ങനെ മൂന്നായിതിരിക്കാം.
ജലജന്യ രോഗങ്ങൾ
കുടിവെള്ളത്തിലൂടെയും മറ്റും രോഗാണു മനുഷ്യശരീരത്തിൽ പ്രവേശിക്കുന്നതിലൂടെയാണ് ഇവ ഉണ്ടാകുന്നത്. കോളറ, ടൈഫോയിഡ്, മഞ്ഞപ്പിത്തരോഗങ്ങൾ (ഹൈപ്പറ്റൈറ്റിസ് A&E) അക്യൂട്ട്, ഡയേറിയൽ ഡിസീസ് (ADD) എന്നിവയാണ് ഇതിൽ പ്രധാനപ്പെട്ടത്.
ഛർദി, അതിസാരം (കോളറ)
ജലത്തിലൂടെ പകരുന്ന രോഗങ്ങളിലൊന്നാണ്‌ കോളറ അഥവാ ഛർദ്യാതിസാരം. വിബ്രിയോ കോളറേ എന്ന ബാക്റ്റീരിയയാണ്‌ രോഗം പരത്തുന്നത്. വൃത്തിഹീനമായ ചുറ്റുപാടുകളിൽ നിന്നും ലഭിക്കുന്ന വെള്ളം, ആഹാരം എന്നിവയിലൂടെയാണ്‌ ഈ രോഗങ്ങൾ ശരീരത്തിലെത്തുന്നത്. ശരീരത്തിൽ കടക്കുന്ന ഇവ "കോളറാ ടോക്സിൻ" എന്ന വിഷവസ്തു ഉത്പാദിപ്പിക്കുകയും ചെയ്യും. ഈ വിഷവസ്തുവാണ്‌ വയറിളക്കത്തിന്‌ കാരണമാകുന്നത്. മനുഷ്യരുടെ മലവിസർജ്ജനം വഴി പുറത്താകുന്ന ഈ ബാക്റ്റീരിയകൾ കുടിവെള്ളത്തിൽ കലരുകയും അതിലൂടെ രോഗം പകരുകയും ചെയ്യുന്നു. ഇത്തരം ബാക്റ്റീരിയകൾക്ക് വെള്ളത്തിൽ വളരെയധികം നേരം ജീവിക്കുന്നതിന്‌ കഴിവുള്ളതിനാൽ ഇത്തരം രോഗം പകരാൻ വഴിയൊരുക്കുന്നു. ഈച്ചയും ഈ രോഗം പരത്തുന്നതിൽ പ്രധാനപങ്ക് വഹികുന്നുണ്ട്. ആരോഗ്യമുള്ള ഏതൊരാളെയും മണിക്കൂറുകൾക്കകം തീർത്തും അവശനാക്കുന്നതിനും അയാളുടെ മരണത്തിനും വരെ കോളറ കാരണമാകുന്നുണ്ട്. ഒ.ആർ.എസ് ലായനിയുടെ ഉപയോഗത്തിലൂടെ ശരീരത്തിലെ നഷ്ടപ്പെട്ട ജലം ഒരളവ് വരെ നിലനിർത്താനാവും. ലോകാരോഗ്യ സംഘടന അംഗീകരിച്ച ഡുക്കോറൽ, ഷാൻക്കോൾ, യ്യൂവിക്കോൾ എന്നീ പേരിൽ വാക്സിനുകൾ ലഭ്യമാണ്. കൂടുതലായി നിർജ്ജലീകരിക്കപ്പെട്ട രോഗികൾ ഷോക്കിലേക്ക് പോയേക്കാം. ഇവർക്ക് ഫ്ലൂയിഡുകൾ ധമനികളിലൂടെ നൽകേണ്ടത് അത്യാവശ്യമാണ് കൂടാതെ ആന്റിബയോട്ടിക്കുകളും കൊടുക്കുന്നു.
വയറിളക്കം
ലോകാരോഗ്യസംഘടനയുടെ കണക്ക് പ്രകാരം അഞ്ച് വയസ്സിൽ താഴെയുള്ള കുട്ടികളുടെ മരണത്തിൻെറ രണ്ടാമത്തെ കാരണം വയറിളക്ക രോഗങ്ങളാണ്. ഓരോവർഷവും അഞ്ചു വയസ്സിൽ താഴെയുള്ള ലക്ഷക്കണക്കിന് കുട്ടികളാണ് ഇതുകാരണം മരിക്കുന്നത്. ( 525 000)ശരീരത്തിൽ നിന്നുള്ള അമിതജലനഷ്ടമാണ് ഈ രോഗത്തെ ഇത്രയും മാരകമാക്കുന്നത്. ഒരുദിവസം മൂന്നോ അതിൽ കൂടുതലോ തവണ ഇളകി മലം പോവുകയാണെങ്കിൽ അതിനെ വയറിളക്കമായി കണക്കാക്കാം.
വൈറൽ പനി
പകർച്ചപ്പനിയെന്നും അറിയപ്പെടുന്ന പനിയാണ് വൈറൽ പനി. ഇതിനെ ഫ്ലൂ എന്നു വിളിക്കുന്നു. മഴക്കാലത്ത് കുട്ടികളിലാണ് ഇത് ഏറ്റവും കൂടുതലായി ബാധിക്കുന്നത്. ഇഫ്ലുവെൻസ എ, ബി, സി, ഡി എന്നിങ്ങനെ നാലു തരം ഫ്ലൂ വൈറസുകൾ ഉണ്ട്. ഇതിൽ ഇൻഫ്ലുവെൻസ എ.വൈറസ് അഥവാ ആല്ഫാ ഇൻഫ്ലുവെസാ വൈറസാണ് മനുഷ്യനെ ബാധിക്കുന്നതിൽ പ്രധാനം. രോഗം ബാധിച്ചയാളിൽ നിന്ന് ശ്വസനം, തുമ്മൽ എന്നീ പ്രക്രിയ വഴി രോഗം പകരാം. രോഗിയുടെ കൈകളിലൂടെയും മറ്റൊരാൾക്ക് രോഗം പകരാം.
നൊമ്പരം, വിയർക്കൽ, നിർജ്ജലീകരണം,ചെറിയ പനി, തലവേദന, പേശീ വേദന,ക്ഷീണം, വിശപ്പില്ലായ്മ എന്നിവയാണ് ലക്ഷണങ്ങൾ. . ജലദോഷപ്പനിയെന്നറിയപ്പെടുന്ന ഇവ നാലോ അഞ്ചോ ദിവസത്തെ ചികിത്സകൊണ്ട് പൂർണമായും സുഖം പ്രാപിക്കും. വായുവിലൂടെ ഒരാളിൽനിന്ന് മറ്റൊരാളിലേക്ക് പകരുന്നതാണ് ഈ പനി.
ശുചിയായ കുടിവെള്ളം, ശുചിത്വമുള്ള ചുറ്റുപാടുകൾ, കൈകൾ നന്നായി വൃത്തിയാക്കുന്നത്. കുഞ്ഞുങ്ങൾക്ക് ആദ്യ ആറുമാസം മുലപ്പാൽ മാത്രം കൊടുക്കുന്നത്. വ്യക്തിശുചിത്വം. റോട്ടാവൈറസിനെതിരെയുള്ള വാക്സിനേഷൻ. രോഗി മറ്റുള്ളവരുമായി ഇടപഴകുന്നത് ഒഴിവക്കണം.
ടൈഫോയിഡ്
ലോകവ്യാപകമായി കണ്ടുവരുന്നതുമായ ഒരു പകർച്ചവ്യാധിയാണ് ടൈഫോയിഡ്, വിഷജ്വരം, സന്നിപാതജ്വരം എന്നീ പേരുകളുമുണ്ട്. സാൽമോണല്ല ടൈഫി (Salmonella Typhi ) എന്ന ബാക്ടീരിയ അണുബാധയെ തുടർന്നാണ് ടൈഫോയ്ഡ് ഉണ്ടാകുന്നത്. ക്ഷീണം, വയറുവേദന, ക്രമേണ വർദ്ധിച്ചുവരുന്ന പനി , തലവേദന , വയറിളക്കം എന്നിവയാണ് പ്രധാന ലക്ഷണങ്ങൾ. രോഗവാഹകരുടെ മലത്തിൽ ഈ ബാക്ടീരിയ ധാരാളമായി കാണപ്പെടുന്നു. വെള്ളത്തിലും മറ്റും സാൽമോണല്ല ടൈഫിയുടെ സാന്നിധ്യം ഉണ്ടാകാൻ ഇത് ഇടയാക്കുന്നു. ഭക്ഷണ സാധനങ്ങളിൽ വന്നിരിക്കുന്ന ഈച്ചയിലൂടെയും അസുഖം വ്യാപിക്കും. തുടർന്ന് കുടലിലെത്തുന്ന ബാക്ടീരിയ രക്തത്തിൽ പ്രവേശിക്കുകയും പിത്താശയം, കരൾ, സ്​പ്ലീൻ തുടങ്ങിയ അവയവങ്ങളുടെ പ്രവർത്തനത്തെ തകരാറിലാക്കുകയും ചെയ്യുന്നു.
തുറസ്സായ സ്ഥലങ്ങളിലുള്ള വിസർജനം, വൃത്തിരഹിതമായ ജീവിതരീതി, കൈകഴുകാതെ ഭക്ഷണം കഴിക്കൽ എന്നിവ ഈ രോഗം വരാനുള്ള സാധ്യത വർധിപ്പിക്കുന്നു. 11-20 ദശലക്ഷം പേർ പ്രതിവർഷം രോഗികളാകുകയും 128000 മുതൽ 161000 പേർ മരിക്കുകയും ചെയ്യുന്നു. ആൻ്റിബയോട്ടിക്കുകൾ ഉപയോഗിച്ചാണ് പ്രധാനമായുള്ള ചികിത്സ. പ്രതിരോധമാർഗ്ഗങ്ങളിൽ രണ്ട് പ്രധാനപ്പെട്ട വാക്സിനുകൾ ഉൾപ്പെടും.
മഞ്ഞപ്പിത്തരോഗങ്ങൾ
ഹെപ്പറ്റെറ്റിസ് എ. ബി. സി. ഡി. ഇ. എന്നിങ്ങനെ അഞ്ച് തരങ്ങൾ ഉണ്ട്.അതിൽ എ. ഇ എന്നിവയാണ് വെള്ളത്തിലൂടെയും ഭക്ഷണത്തിലൂടെയും പകരുന്നത്. രോഗാണു ശരീരത്തിൽ കയറി രണ്ട്-ആറ് ആഴ്ച കഴിഞ്ഞാലേ രോഗലക്ഷണങ്ങൾ പൂർണമായും വെളിവാകൂ. ക്ഷീണം, പനി, ഓക്കാനം, വിശപ്പില്ലായ്മ, കൺവെള്ളയിലും തൊലിപ്പുറത്തും മഞ്ഞനിറം പ്രത്യക്ഷപ്പെടുക എന്നിവയാണ് പ്രധാന ലക്ഷണങ്ങൾ. ശുചിയായ ഭക്ഷണം കഴിക്കുക, വെള്ളം തിളപ്പിച്ചാറിയ ശേഷം കുടിക്കുക. വാക്സിനേഷൻ സ്വീകരിക്കുക എന്നിവയാണ് പ്രധാന പ്രതിരോധമാർഗ്ഗങ്ങൾ.
കൊതുക് പരത്തുന്ന പകർച്ചവ്യാധികൾ
ലോകമെമ്പാടുമുള്ള പ്രധാന ആരോഗ്യപ്രശ്നങ്ങളിലൊന്നാണ് കൊതുകു പരത്തുന്ന രോഗങ്ങൾ. മാരകമായ പകർച്ചവ്യാധികൾ ഉൾപ്പെടെ പലതരത്തിലുള്ള പനികളും കൊതുകുകൾ പരത്താറുണ്ട്.
ചികുൻഗുനിയ
അടുത്ത കാലങ്ങളായി കേരളത്തിൽ സജീവമായ പനിയാണ് ചികുൻഗുനിയ. ഈഡിസ് ഈജിപ്തി വർഗത്തിൽപെടുന്ന കൊതുകുകളാണ് ഇവ പരത്തുന്നത്. ശരീരത്തിൽ രോഗാണു പ്രവേശിച്ച് രണ്ടു മൂന്നു ദിവസത്തിനകം രോഗം പ്രകടമാകും. കുട്ടികളിലും രോഗപ്രതിരോധശേഷി കുറഞ്ഞവരിലും മെനിഞ്ചൈറ്റിസ് എൻസഫലോപതിയെന്ന അവസ്ഥയിലേക്കും ചികുൻഗുനിയ രോഗികളെ കൊണ്ടെത്തിക്കാറുണ്ട്. ഈ അവസ്ഥയിലെത്തുന്ന രോഗികൾ പ്രായം ചെന്നവരാണെങ്കിൽ മരിക്കാനുള്ള സാധ്യതയേറെയാണ്. ആൽഫാ വിഭാഗത്തിൽപെടുന്ന ഒരു തരം വൈറസുകളാണ് രോഗം പരത്തുന്നത്. പനിയും ശക്തമായ സന്ധി വേദനയുമാണ് പ്രധാന രോഗലക്ഷണങ്ങൾ. ചിലർക്ക് ശരീരത്തിൽ അങ്ങിങ്ങായി ചുവന്ന പാടുകളും പുറംവേദനയുമുണ്ടാകും. പനി കഴിഞ്ഞാലും മാസങ്ങളോളം സന്ധിവേദനയുണ്ടാകുമെന്നതാണ് പ്രത്യേകത. നല്ല വിശ്രമമാണ് ആവശ്യം.
ചികുൻഗുനിയക്ക് പ്രത്യേക മരുന്നുകൾ ഇന്ന് ലഭ്യമല്ല. അതിനാൽ പരിസര ശുചീകരണം പനി പടരാതിരിക്കാൻ സ്വീകരിക്കേണ്ട പ്രധാന മാർഗമാണ്. ആഴ്ചയിൽ ഒരിക്കൽ ഡ്രൈഡേ ആചരിക്കുക, വെള്ളം കെട്ടി നിൽകാൻ സാധ്യതയുള്ള ഭാഗങ്ങൾ നിർമ്മാർജ്ജനം ചെയ്യുക. പുല്ലുകളും കളകളും വെട്ടീ നിർത്തുക തുടങ്ങിയവയാണ് പ്രതിരോധ മാർഗ്ഗങ്ങൾ
റോസ് റിവർ പനി
ചികുൻഗുനിയ പോലെ രോഗലക്ഷണങ്ങൾ ഉള്ള കൊതുകിലൂടെ പകരുന്ന പനിയാണ് റോസ് റിവർ പനി. റോസ് റിവർ വൈറസാണ് പനിക്ക് കാരണം. 20-ാം നൂറ്റാണ്ടിന്റെ ആരംഭത്തിൽ ഓസ്ട്രേലിയയിലും ടാസ്മാനിയയിലും കണ്ടെത്തി. കൂടാതെ ന്യൂ ഗിനി, ഫിജി, സമോവ,കുക്ക് ദ്വീപുകൾ എന്നിവിടങ്ങളിലും ഇവ കണ്ടുവരുന്നു.. ചികുൻഗുനിയ വൈറസിനുണ്ടാകുന്ന ജനിതക മാറ്റമാണ് റോസ് റിവർ പനിക്ക് കാരണമെന്നാണ് സംശയിക്കുന്നത്. സന്ധികൾക്ക് അനുഭവപ്പെടുന്ന ശക്തമായ വേദനയും നീരുമാണ് പ്രധാന ലക്ഷണം. ഇത് വർഷങ്ങളോളം മാറാതെ നിൽക്കും. ശക്തമായ പനി, നീർവീക്കം, സന്ധികളിലെ നീർകെട്ട് എന്നിവയാണ് മറ്റു പ്രധാന ലക്ഷണങ്ങൾ.
ഈസിഡ് പോളിനെസിസ്, ക്യൂലക്‌സ് അനുലിറോക്ടിസ് എന്നീ വിഭാഗത്തിലുള്ള കൊതുകുകളാണ് രോഗം പരത്തുന്നത്. രോഗാണു കൊതുകിന്റെ രക്തത്തിൽ നിർജീവാവസ്ഥയിലും, മനുഷ്യരക്തത്തിൽ സജീവാവസ്ഥയിലുമാകും.
വാക്സിൻ ലഭ്യമല്ല. പ്രധാന പ്രതിരോധം കൊതുകുകളെ ഒഴിവാക്കുക എന്നതാണ്. വെള്ളം കെട്ടിനിൽകാതെ സൂക്ഷിക്കുകയും വൈകുന്നേരങ്ങളിൽ വീട്ടിനകത്തു തന്നെ കഴിയുക. കൊതുകു വല ഉപയോഗിക്കുക എന്നിവയാണ് ചെയ്യേണ്ടത്.
ഡെങ്കിപ്പനി
[[File:Dengue06.png|alt=World map showing the countries where the Aedes mosquito is found (the southern US, eastern Brazil and most of sub-Saharan Africa), as well as those where Aedes and dengue have been reported (most of Central and tropical South America, South Asia and Southeast Asia and many parts of tropical Africa).|thumb|upright=1.5|ഈഡിസ് ഈജിപ്തിയും ഡെങ്കിയുടെ വിന്യാസവും 2006 ൽ
{{legend|red|ഈഡിസ് ഈജിപ്തിയുടേ വിതരണവും ഡെങ്കിയുടെ വിന്യാസവും}} {{legend|#0ff|ഈഡിസ് ഈജിപ്തിയുടേ വിതരണം ഡെങ്കിപ്പനിയില്ലാതെ }} ]]
1997 ലാണ്ആദ്യമായി രേഖപ്പെടുത്തുന്നത്. അന്നുമുതൽ കേരളത്തിൽ മഴക്കാലത്ത് പടർന്നുപിടിക്കുന്ന പ്രധാന പനിയാണ് ഡങ്കിപ്പനി. ഡെങ്കിപ്പനി മൂലമുള്ള മരണങ്ങളിl കേരളം ദേശീയതലത്തിൽ തന്നെ ഒന്നാമതാണ്. ലോകത്താകമാനം നൂറ് രാജ്യങ്ങളിൽ ഡെങ്കി ബാധിക്കാറുണ്ട്. ഒരു വർഷത്തിൽ ഏകദേശം 39 കോടി മനുഷ്യർക്ക് ഡെങ്കി അണു ബാധയുണ്ടാകുന്നുവെന്നാണ് ലോകാരോഗ്യ സംഘടനയുടെ കണക്കുകൾ വ്യക്തമാക്കുന്നത്.
ഈഡിസ് (Aedes) ജനുസിലെ, ഈജിപ്തി,അൽബോപിക്ടസ് എന്നീ ഇനം പെൺ കൊതുകുകൾ (വരയൻ കൊതുകുകൾ അഥവാ പുലിക്കൊതുകുകൾ) പരത്തുന്ന ഡെങ്കി വൈറസ് മൂലമുണ്ടാകുന്ന രോഗമാണിത്. ആർത്രോപോടകൾ (കീടങ്ങൾ) പകർത്തുന്ന ആർബോവൈറസ് ഗ്രൂപ്പ് 'ബി'യിൽപ്പെടുന്ന ഫ്ളാവി വൈറസുകളാണ് ഇവ. ഡെങ്കിപ്പനി ബാധിച്ച രോഗിയിൽനിന്നും ഈഡിസ് ഇനത്തിൽപ്പെട്ട പെൺകൊതുകുകൾ രക്തം കുടിക്കുന്നതോടെ രോഗാണുക്കളായ വൈറസുകൾ കൊതുകിനുള്ളിൽ കടക്കുന്നു. 8-10 ദിവസങ്ങൾക്കുള്ളിൽ വൈറസുകൾ കൊതുകിന്റെ ഉമിനീർ ഗ്രന്ഥിയിൽ പ്രവേശിക്കുന്നു. ഈ കൊതുകുകൾ ആരോഗ്യമുള്ള ഒരാളിൻറെ രക്തം കുടിക്കുന്നതോടൊപ്പം രോഗാണുക്കളെ മുറിവിലൂടെ ശരീരത്തിനുള്ളിൽ പ്രവേശിപ്പിക്കുകയും ചെയ്യുന്നു. രോഗാണുക്കൾ മനുഷ്യശരീരത്തിൽ എത്തി 3-14 ദിവസം കഴിയുമ്പോൾ (ശരാശരി 3-4 ദിവസം)പനി മുതലായ രോഗലക്ഷണങ്ങൾ കണ്ടുതുടങ്ങുന്നു.
രോഗലക്ഷണങ്ങൾ മനസ്സിലാക്കി ചികിത്സ നൽകുകയാണ് പതിവ്. ശരീരത്തിലെ ദ്രാവകനഷ്ടം നികത്തൽ, രക്തമോ പ്ളേറ്റ്ലറ്റോ നൽകൽ എന്നിവ രോഗതീവ്രത കുറയ്ക്കുന്നതിനും മരണം സംഭവിക്കുന്നത് തടയുവാനുമായി സ്വീകരിച്ചുവരുന്ന മാർഗങ്ങളാണ്.
കൊതുകുവല ഉപയോഗിക്കുക. വീടിനുപുറത്തു കിടന്നുറങ്ങാതിരിക്കുക. കൈകളും കാലുകളും നന്നായി മൂടുന്ന വസ്ത്രം ധരിക്കുക. കൊതുകുതിരികൾ, തൊലിപ്പുറത്ത് പുരട്ടുന്ന ലേപനങ്ങൾ, ഈതൈൽ ടൊളുവാമൈഡ് കലർന്ന ക്രീമുകൾ എന്നിവയെല്ലാം കൊതുകു കടിയിൽ നിന്നും ഒരു പരിധിവരെ സംരക്ഷണം നൽകും.
ജപ്പാൻ ജ്വരം
തലച്ചോറിന്റെ ആവരണത്തെ ബാധിക്കുന്ന, കൊതുകു പരത്തുന്ന മാരകമായ ഒരിനം വൈറസ് രോഗമാണു ജപ്പാൻ ജ്വരം അഥവാ ജാപ്പനീസ് എൻസെഫാലിറ്റിസ്. കഴിഞ്ഞ ഏഴു വർഷത്തിനിടെ കോട്ടയം, ആലപ്പുഴ ജില്ലകളിലാണ് ഏറ്റവും കൂടുതൽ ജപ്പാൻ ജ്വരം റിപ്പോർട്ട് ചെയ്തിട്ടുള്ളത്. ലോകാരോഗ്യ സംഘടനയുടെ ഔദ്യോഗിക കണക്കുകൾ പ്രകാരം ഒരു വർഷം ഏകദേശം പതിനായിരം മുതൽ ഇരുപതിനായിരം ആളുകൾ വരെ ഈ രോഗത്താൽ ബാധിക്കപ്പെടുന്നു. സാധാരണയായി മൺസൂൺ കാലത്തോടനുബന്ധിച്ചാണ് ഈ രോഗം കൂടുതൽ ആളുകളെ ബാധിക്കുന്നത്.
വളർത്തുമൃഗങ്ങളായ കന്നുകാലികൾ, പന്നി, കൊക്ക് വർഗത്തിൽപ്പെട്ട പക്ഷികൾ, വവ്വാൽ തുടങ്ങിയവയിൽ ജപ്പാൻ ജ്വരത്തിനു കാരണമാകുന്ന രോഗാണുക്കൾ ദീർഘനാൾ സജീവമായി കഴിയാറുണ്ട്. രോഗം തടയാൻ ശരിയായ രീതിയിലുള്ള ജന്തുപരിപാലനം അനിവാര്യമാണ്. ശക്തമായ പനി, കുളിര്, അപസ്മാരം, ശ്വാസതടസ്സം, തലച്ചോറിൽ നീർക്കെട്ട്, നാഡീസംബന്ധമായ പ്രശ്നങ്ങൾ തുടങ്ങിയ സങ്കീർണതകൾ കാണുന്നു. 45 ശതമാനത്തിലധികം രോഗബാധിതർ മരണപ്പെടാറുണ്ട്.
ജപ്പാൻ ജ്വര വൈറസ് നശിപ്പിക്കാൻ ഫലപ്രദമായ മരുന്നുകളില്ല. എന്നാൽ, രോഗ പ്രതിരോധ വാക്‌സിൻ ലഭ്യമാണ്. രോഗലക്ഷണങ്ങൾക്ക് അനുസരിച്ചുള്ള ചികിത്സയും പരിചരണവും കൊണ്ടു രോഗവിമുക്തി നേടാം. പൂർണമായ വിശ്രമവും രോഗിക്ക് ആവശ്യമാണ്. ജപ്പാൻ ജ്വരത്തെ പ്രതിരോധിക്കാൻ തിരുവനന്തപുരത്തം ആലപ്പുഴയിലും ഒന്നര വയസുള്ള കുട്ടികൾക്ക് വാക്സിൻ നൽകുന്നുണ്ട്.
മഞ്ഞപ്പനി
മഞ്ഞപ്പനി ഒരു അക്യൂട്ട് രക്ത്സ്രാവമുണ്ടാക്കുന്ന പനിയാണ്. ഇത് ജന്തുജന്യ രോഗമാണ് .കാരണക്കാരൻ, 40 -50 നാനോ മീറ്റർ മാത്രം വലിപ്പമുള്ള ഫ്ലാവി വൈറസ് കുടുംബത്തിലെ ആർ.എൻ.എ (RNA) ഘടനയുള്ള ഒരു ആർബോ-വൈറസാണ്. ഈഡിസ് ഈജിപ്തി വിഭാഗത്തിൽപ്പെടുന്ന കൊതുകുകൾ ആണ് രോഗം പരത്തുന്നത്. 1900നു മുമ്പ് ഇതൊരു കൊതുകുജന്യ രോഗമാണെന്ന് കണ്ടുപിടിച്ചിരുന്നില്ല മുഖ്യമായും കുരങ്ങുകളെയും, മറ്റു കശേരുകങ്ങളെയും ബാധിക്കുന്ന ഈ രോഗം ഇന്ത്യയിലും മറ്റു ഏഷ്യൻ രാജ്യങ്ങളിലും ഇതുവരെ എത്തപ്പെട്ടിട്ടില്ല. കരളിനെയാണ് രോഗം പ്രധാനമായും ബാധിക്കുന്നത്. പനിയെത്തുടർന്നുണ്ടാകുന്ന കടുത്ത മഞ്ഞപ്പിത്തത്തിൽനിന്നാണ് പകർച്ചവ്യാധിക്ക് ഈ പേരുണ്ടായത്.
വെസ്റ്റ് നൈൽ പനി
വൈറസ് മൂലമുണ്ടാകുന്ന ഒരു പകർച്ചവ്യാധിയാണ് വെസ്റ്റ്‌ നൈൽ പനി. വെസ്റ്റ് നൈൽ വൈറസാണ് രോഗകാരി. കൊതുക് വഴിയാണ് ഇത് പകരുന്നത്. വെസ്റ്റ് നൈൽ വൈറസാണ് രോഗമുണ്ടാക്കുന്നത്. 1937ൽ ഉഗാണ്ടയിലെ വെസ്റ്റ്  നൈലിൽ ആണ് വൈറസിനെ  ആദ്യമായി കണ്ടെത്തിയത് ഇന്ത്യയിൽ 1977 ൽ തമിഴ്നാട്ടിലെ വെല്ലൂരിലാണ് ഈ അസുഖം ആദ്യമായി  റിപ്പോർട്ട് ചെയ്യപ്പെട്ടത്. കേരളത്തിൽ 2011 മേയ് മാസമാണ് വെസ്റ്റ് നൈൽ വൈറസ് സാനിധ്യം തിരിച്ചറിഞ്ഞത്. ഇന്ത്യയിൽ ക്യൂലക്സ് വിഷ്ണുവൈ, ക്യൂലക്സ് പൈപിയൻസ് എന്നിവരാണ് പ്രാധാനപ്പെട്ട രോഗവാഹകർ. മനുഷ്യരോട് അടുത്ത് ഇടപഴകുന്ന കാക്ക ഉൾപ്പടെ 200ലധികം ഇനം പക്ഷികൾ രോഗകാരിയായ വൈറസിനെ വളർത്തുന്നു. ലഘുചിത്രം|350px|വെസ്റ്റ് നൈൽ വൈറസിന്റെ ആഗോള വിതരണം (2006) മനുഷ്യരിൽ നിന്ന് മനുഷ്യരിലേയ്ക്ക് വൈറസ് നേരിട്ട് പകരില്ലെങ്കിലും രക്തദാനത്തിലൂടെയും അവയവ മാറ്റത്തിലൂടെയും മുലയൂട്ടലിലൂടെയും രോഗം പകരാം. പനി, ചുവന്ന പാടുകൾ, കണ്ണുവേദന, ഛർദി ഇവയാണ് പ്രധാന ലക്ഷണങ്ങൾ. എന്നാൽ, കുട്ടികളിലുംപ്രായമേറിയവരിലും രോഗം തലച്ചോറിനെ ബാധിക്കുന്നതിനാൽ പലപ്പോഴും മരണപ്പെടാറുണ്ട്. വെസ്റ്റ് നൈൽ വൈറസ് ബാധയേൽക്കുന്ന 150ൽ ഒരാൾക്ക് മാത്രമേ ഇത്തരം ലക്ഷണങ്ങൾ പ്രകടമാവുകയുള്ളൂ. ബാക്കിയുള്ളവരിൽ ലക്ഷണങ്ങൾ പ്രകടമാവില്ല എന്നതാണൊരു വിഷയം.
വെസ്റ്റ് നൈൽ വൈറസ് ഏത് പ്രായത്തിലുള്ളവരിലും ഉണ്ടായേക്കാം. എന്നാൽ 60 വയസിന് മുകളിൽ പ്രായമുള്ളവർ, ഡയബറ്റിസ്, കാൻസർ, രക്തസമ്മർദ്ദം, കിഡ്‌നി രോഗങ്ങൾ തുടങ്ങിയ രോഗങ്ങൾ ഉള്ളവരിൽ വൈറസ് ബാധ ഗുരുതരമാവാം. മസ്‌തിഷ്‌ക വീക്കം, മെനിഞ്ചൈറ്റിസ് തുടങ്ങിയ ഗുരുതരലക്ഷണങ്ങൾ ഉള്ളവരിൽ രോഗം മൂർച്ഛിക്കാം.
റിഫ്റ്റ് വാലി പനി
[[Image:Rift valley fever distribution.jpg|upright=1.4|thumb|right|350px|റിഫ്റ്റ് വാലി പനിയുടെ വിതരണം ആഫ്രിക്കയിൽ നീല-ഇടക്കിടെ ഔട്ട്ബ്രേക്ക് ഉണ്ടാവുന്ന രാജ്യങ്ങൾ
പച്ച -വല്ലപ്പോഴും ഔട്ട്ബ്രേക്ക് ഉണ്ടാകുകയോ കുറച്ച് മാാത്രം കേസുകൾ രേഖപ്പെടുത്തുകയോ ചെയ്യുന്ന രാജ്യങ്ങൾ]] ഈഡിസ് കൊതുകുകൾ പരത്തുന്ന ഈ രോഗം പ്രധാനമായും ബാധിക്കുന്നത് കന്നുകാലികളേയാണ്. ഇവയുമായി അടുത്ത് ഇടപഴകുമ്പോൾ രക്തത്തിലൂടെയും മറ്റു ശരീരഭാഗങ്ങളിലൂടെയും രോഗം മനുഷ്യരിലേക്കു പടരുന്നു. മഴക്കാലത്ത് രോഗം കൂടുതലായി പടരും. ആഫ്രിക്കയിൽ ധാരാളമായി കണ്ടുവരുന്നു. ശക്തമായ പനിക്കൊപ്പം ആന്തരിക രക്തസ്രാവവും കാണാറുണ്ട്. അപൂർവമായി തലച്ചോറിനെയും ബാധിക്കുന്നു.
സെന്റ് ലൂയിസ് എൻസഫലൈറ്റിസ്
ക്യൂലക്സ് വിഭാഗത്തിൽപ്പെട്ട കൊതുകുകൾ പരത്തുന്ന വൈറസ് പക്ഷികളിൽനിന്ന് മനുഷ്യരിലേക്ക് വ്യാപിക്കുന്നു. എല്ലാ പ്രായക്കാരെയും ബാധിക്കുന്ന ഈ രോഗം തലച്ചോറിനെയും നാഡികളെയും ബാധിച്ച് തളർച്ച, അപസ്മാരം, ഓർമക്കുറവ് ഇവയ്ക്കിടയാക്കും. പ്രായമായവരിൽ രോഗം സങ്കീർണമാകുന്നു.